Αιρετικές απόψεις για το Ναύπλιο: Ιανουαρίου 2010\nΕνδιαφέρον του Γιάννη Σαλεσιώτη για το Δήμο Ναυπλίου\nΑντιγράφω από την εφημερίδα Αργολική Ανάπτυξη:\n"Το ενδιαφέρον μου για τον Δήμο Ναυπλίου ,δηλώνει ο Γιάννης Σαλεσιώτης ,δεν είναι σημερινό αλλά αποτελεί ένα στοιχείο της δραστηριότητάς μου στα κοινά όλα τα χρόνια και αυτό το γνωρίζουν όλοι και το επιβράβευσαν στις τελευταίες Νομαρχιακές εκλογές με την υπερψήφιση της υποψηφιότητας μου."\nΈνα στοιχείο της δραστηριότητάς του, δηλώνει ο Γιάννης Σαλεσιώτης, είναι το ενδιαφέρον του για το Δήμο Ναυπλίου.\nΤο επαναλαμβάνω για να το χωνέψω.\nΔεν είναι δυνατόν παρά να πάψω εγώ να ασχολούμαι με την πόλη του Ναυπλίου, αφού μου διέφυγε τελείως το ενδιαφέρον του συγκεκριμένου Νομαρχιακού Συμβούλου για το Ναύπλιο.\nΔεν μπορεί, πρέπει να είμαι άχρηστος, που δεν έχω αντιληφθεί την παραμικρή ενέργεια, δήλωση, συνέντευξη, παρέμβαση, άρθρο, προσφυγή του Γ. Σαλεσιώτη, που έχει να κάνει με το Ναύπλιο.\nΘα πρέπει να έχει μιλήσει για το χάλι του 2ου-5ου Δημοτικού Σχολείου και εγώ δεν πήρα χαμπάρι.\nΠρέπει να έχει μιλήσει για την κατάσταση στο Μπούρτζι.\nΓια την εγκατάλειψη της Ακροναυπλίας.\nΓια το ότι δεν έχει γίνει τίποτα με το Τελωνείο.\nΓια το Ενετικό κτήριο του Αγίου Γεωργίου.\nΘα πρέπει να έχει κάνει κάποια παρέμβαση στο πολιτιστικό τέλμα.\nΓια τα δάνεια που έχει πάρει η ΔΕΥΑΝ και ο Δήμος.\nΘα πρέπει να έχει κάποια άποψη και να την έχει εκφράσει για την ποιότητα του νερού που πίνουμε.\nΘα έχει φωνάξει για την έλλειψη επαρκών αθλητικών χώρων.\nΘα πρέπει να εξεγέρθηκε τότε που με αδιαφανείς διαδικασίες επεχείρησαν να δώσουν το λιμάνι σε ιδιώτη για χώρο στάθμευσης, ή έστω θα πρέπει να είχε εκφράσει την άποψή του υπέρ του σχεδίου.\nΔεν μπορεί για να επιθυμεί να είναι παρών ως υποψήφιος Δήμαρχος Ναυπλίου, κάτι θα έχει κάνει από αυτά και εγώ ομφαλοσκοπούσα.\nΔεν είναι δυνατόν, σκέπτομαι, να θέλει κάποιος να παρέμβει και να διεκδικήσει τη θέση του Δημάρχου, χωρίς να έχει πει τίποτα μέχρι σήμερα, όπως εγώ νόμιζα.\nΔεν μπορεί, σκέπτομαι, εγώ πρέπει να είμαι ο άχρηστος που δεν άκουσα τίποτα από τις παρεμβάσεις του εν λόγω υποψηφίου για υποψήφιος.\nΔεν μπορεί κάτι μου έχει διαφύγει από το στοιχείο της δραστηριότητας στα κοινά του Γ. Σαλεσιώτη που έχει να κάνει με το ενδιαφέρον του για την πόλη του Ναυπλίου.\nΠρέπει λοιπόν να ευθύνομαι για την άγνοιά μου.\nΑναρτήθηκε από μαύρο πρόβατο στις 3:04 μ.μ. 7 σχόλια\nΝαι, με επτά θαυμαστικά έχει γραφτεί η παραπάνω έκφραση στον μονοφωνικό ιστότοπο του Δήμου Ναυπλίου και αναφέρεται σε όσους λένε το γνωστό σε όλους, ότι τα οικονομικά του Δήμου μας είναι σε χείριστη κατάσταση.\nΝαι, του έγραψαν και κείμενο του Δήμαρχου επ΄ευκαιρία της ψήφισης του προϋπολογισμού του Δήμου.\nΠανηγυρίζει για τα εξής:\nΟτι πλήρωσαν οι δημότες ένα εκατομμύριο οκτακόσιες χιλιάδες Ευρώ (620.000.000 παλαιές δραχμές) κατά τη θητεία του, μόνον για τα απορρίμματα, πρόβλημα που δεν μπόρεσε η δημοτική αρχή, όχι να το λύσει, αλλά ούτε καν να το βάλει σε μία ρότα προς επίλυση.\nΟτι κατεβλήθησαν δύο εκατομμύρια Ευρώ για τη διάνοιξη ενός δρόμου. Ξέχασε βέβαια να πει ότι το πιο μεγάλο μέρος είναι υποχρεώσεις ιδιωτών, που έχει μέχρι σήμερα αμελήσει να τα ζητήσει παρότι υποχρεούται.\nΟτι κατεβλήθησαν 2.658.000 ευρώ για δάνεια της ΔΕΥΑΝ (χωρίς σχόλια).\nΜας λέει και το άλλο: Οτι επίσης πληρώσαμε μέσα στο 2009 ένα ποσό της τάξης των 310.000 ευρώ για την αποπληρωμή της περίφημης μελέτης για το συνεδριακό κέντρο, που η παράταξή του έχει συντάξει και η οποία ποτέ δεν θα εφαρμοσθεί.\nΑυτά τα θεωρεί ο Δήμαρχος ως μέγιστες αποδείξεις για την δήθεν καλή κατάσταση των οικονομικών του Δήμου, αντί να ομολογήσει ότι και τα βαρίδια αυτά, μαζί με άλλα, συμβάλλουν στην τεράστια οικονομική δυσπραγία του Δήμου, για την οποία είναι και ο κύριος υπεύθυνος.\nΘέλετε λοιπόν κάποια άλλα νούμερα από τον προϋπολογισμό του Δήμου, που "ξέχασε" ο συντάκτης του άρθρου του Δήμαρχου να αναφέρει;\nΛοιπόν: Εχουμε και λέμε:\nΓια το 2009 προϋπολογίσθηκε (αυτοί το ψήφισαν) ότι θα διατεθεί για μισθούς και τις δράσεις του Δήμου το ποσό των 26.307.440,18. Πόσα λέτε ότι κατεβλήθησαν τελικά μέχρι 10 Δεκεμβρίου 2009 που έχουμε στοιχεία; Κουίζ: Σκεφθείτε και απαντήστε (η απάντηση στο τέλος της ανάρτησης) Η διαφορά μεταξύ των προϋπολογισθέντων και των πράγματι καταβληθέντων είναι δράσεις και έργα που ποτέ δεν έγιναν διότι δεν υπήρχαν χρήματα και προετοιμασία για να τύχουμε χρηματοδότησης.\nΘα σας πω και μερικά ελάχιστα ακόμα από αυτά που προϋπολογίσθηκαν (αυτοί τα ψήφισαν)για το 2009 και δεν έγιναν (αυτοί δεν κατάφεραν να τα κάνουν):\nΓια επούλωση των λάκκων στους δρόμους προϋπολογίσθηκαν 130.900, κατεβλήθησαν τελικά 42.444,49.\nΓια την επισκευή του κτηρίου που θα στεγαστεί η δημοτική επιτροπή αντιναρκωτικού αγώνα προϋπολογίσθηκαν 5.448, κατεβλήθησαν τελικά μηδέν.\nΓια την επισκευή των εξωτερικών γηπέδων τέννις και μπάσκετ στο αθλητικό κέντρο προϋπολογίσθηκαν 30.000, κατεβλήθησαν τελικά μηδέν.\nΓια μελέτη διαμόρφωσης κοινοχρήστων χώρων προϋπολογίσθηκαν 6.893,78, κατεβλήθησαν τελικά μηδέν.\nΓια τοπογραφική μελέτη διάνοιξης περιφερειακής οδού προϋπολογίσθηκαν 10.455, κατεβλήθησαν τελικά μηδέν. Για την σύνταξη πράξης αναλογισμού για τον ίδιο δρόμο προϋπολογίσθηκαν 50.000, κατεβλήθησαν τελικά μηδέν.\nΓια πράξεις αναλογισμού για τα πράσινα στη νέα πόλη προϋπολογίσθηκαν 9.000 συν 6.000 συν 6.000, κατεβλήθησαν τελικά μηδέν συν μηδεν συν μηδέν που το άθροισμα των τριών αυτών μηδενικών μας κάνει τον αριθμό μηδέν.\nΓια την τροποποίηση της υψομετρικής μελέτης της περιοχής Κούρτη (όσοι γνωρίζουν ξέρουν πόσο σημαντική είναι) προϋπολογίσθηκαν 40.000, κατεβλήθησαν τελικά μηδέν.\nΓια την μελέτη σκοπιμότητας για τη λειτουργία της καστρονησίδας Μπούρτζι προϋπολογίσθηκαν 10.000, κατεβλήθησαν τελικά μηδέν.\nΓια μελέτη αποκατάστασης του σκουπιδότοπου στα Λευκάκια προϋπολογίσθηκαν 4.165, κατεβλήθησαν τελικά μηδέν.\nΓια τη μελέτη χωροθέτσης χειμάρρου στα Πυργιώτικα προϋπολογίσθηκαν 25.000, κατεβλήθησαν τελικά μηδέν.\nΓια το μικρό γήπεδο ποδοσφαίρου στα Πυργιώτικα προϋπολογίσθηκαν 13.000, κατεβλήθησαν τελικά μηδέν.\nΓια τη μελέτη αποκατάστασης του σκουπιδότοπου στην Καραθώνα προϋπολογίσθηκαν 7.895,41, κατεβλήθησαν τελικά μηδέν.\nΓια ψεκασμό πεύκων για την καταπολέμηση της κάμπιας προϋπολογίσθηκαν 10.000, κατεβλήθησαν τελικά μηδέν.\nΓια παγκάκια προϋπολογίσθηκαν 30.000, κατεβλήθησαν τελικά μηδέν.\nΓια συντήρηση κήπων προϋπολογίσθηκαν 10.000, κατεβλήθησαν τελικά μηδέν.\nΓια αμοιβές "αιρετών αρχόντων" (είναι απίστευτο αλλά ως άρχοντες τους αναφέρουν) προϋπολογίσθηκαν 65.000, κατεβλήθησαν τελικά 56.317,28 (εδώ δεν υπάρχει και ιδιαίτερα απόκλιση)\nΓια επισκευή και συντήρηση σχολικών κτηρίων προϋπολογίσθηκαν 87.974,73, κατεβλήθησαν τελικά 11.500\nΓια προμήθεια μεταλλικών κάδων απορριμμάτων προϋπολογίσθηκαν 45.000, κατεβλήθησαν τελικά μηδέν.\nΓια το μουσικό φεστιβάλ Ναυπλίου προϋπολογίσθηκαν 140.000, κατεβλήθησαν τελικά μηδέν.\nΓια την τουριστική προβολή του Δήμου προϋπολογίσθηκαν 15.000, κατεβλήθησαν τελικά μηδέν.\nΓια κινητή τηλεφωνία προϋπολογίσθηκαν 7.000, κατεβλήθησαν τελικά 5.419,80 (τα κάναμε τα τηλεφωνάκια μας)\nΓια την παροχή Συμβούλου επιχειρησιακού σχεδιασμού προϋπολογίσθηκαν 95.200, κατεβλήθησαν τελικά 85.680 (αυτά τα πληρώσαμε)\nΓια έξοδα παραστάσεως Δημάρχου προϋπολογίσθηκαν 55.000, κατεβλήθησαν τελικά 52.500.\nΓια έξοδα παραστάσεως Αντιδημάρχου προϋπολογίσθηκαν 85.000, κατεβλήθησαν τελικά 78.750.\nΓια έξοδα παραστάσεως Προέδρου Δημοτικού Συμβουλίου προϋπολογίσθηκαν 23.000, κατεβλήθησαν τελικά 19.250.\nΒαρέθηκα να γράφω, υπάρχουν όμως και άλλα ενδιαφέροντα.\nΣυνολικά προϋπολογίσθηκαν δράσεις αξίας 26.307.440,18. Από αυτά κατεβλήθησαν μέχρι 10-12-2009 ποσά 11.773.859,12. Η διαφορά είναι δέκα πέντε εκατομμύρια Ευρώ (καλά ακούσατε) για έργα και δράσεις που έπρεπε να έχουν γίνει και να έχουν πληρωθεί μέσα στο 2009 και τελικά δεν έγιναν, προφανώς λόγω των επτά θαυμαστικών του δελτίου τύπου του Δήμου μετά τη δράση "εκτίθενται ανεπανόρθωτα", όσοι μιλούν για την κακή οικονομική κατάσταση του Δήμου. (Το ύφος της γραφής του συντάξαντος είναι γνωστό)\nΤα υπόλοιπα δεν έγιναν.\nΠόσα θαυμαστικά να βάλω εγώ αν ο Δήμρχος στο δικό του άρθρο βάζει επτά.\nΑναρτήθηκε από μαύρο πρόβατο στις 12:05 π.μ. 2 σχόλια\nΔήλωσε ο Δήμαρχος Ναυπλίου: Για την κατάντια στο Μπούρτζι πταίει ο Αντωνιάδης, που δεν ψήφισε πριν από πέντε-έξη χρόνια την παραχώρηση της καστρονησίδας στο Δήμο Ναυπλίου, πταίει και ο δικηγόρος Γκότσης, φίλος της άλλης πρότασης (έτσι είπε), που έχει προσφύγει στο Συμβούλιο της Επικρατείας για να ακυρώσει την παραχώρηση. Αυτοί πταίνε και όχι ο ίδιος που τόσα χρόνια έχει εγκαταλείψει το σύμβολο της πόλης μας κυριολεκτικά στην τύχη του. Μας είπε λοιπόν ότι αύριο ως Δήμαρχος δεν θα έχει καμία απολύτως σκασίλα για την τύχη του μνημείου εάν ακυρωθεί η παραχώρηση μετά την προσφυγή. Ωραίος Δήμαρχος Ναυπλίου ή για να το πω καλύτερα θα ήταν ωραίος Δήμαρχος διότι προφανώς θα τον κυνηγήσουν οι Αναπλιώτες.\nΕκανε και δήλωση αυτός που εμμέσως μας είπε ότι θα ήθελε να είναι υποψήφιος Δήμαρχος του ΠΑΣΟΚ στο Δήμο Ναυπλίου. Η δήλωσή του θα πρέπει να καταγραφεί στα χρονικά. Οι δημότες στο Δήμο που τυχαίνει να είναι σήμερα Δήμαρχος δεν έχουν κανένα απολύτως πρόβλημα. Τους τα έχει λύσει όλα. Και τώρα ετοιμάζεται να λύσει και τα δικά μας προβλήματα.\nΔηλώσεις σημερινών δημάρχων, που θα είναι τέως δήμαρχοι από την 1η Ιανουαρίου\nΑναρτήθηκε από μαύρο πρόβατο στις 12:10 π.μ. 4 σχόλια\nO εργολάβος Καλλικράτης μία ταφόπλακα στην Τοπικη Αυτοδιοίκηση\nΕίκοσι νέοι άνθρωποι σε μια μικρή επαρχιακή πόλη των επτά χιάδων κατοίκων αποφασίζουν να ασχοληθούν με τον τόπο τους.\nΈχουν όρεξη να προσφέρουν, ιδέες και απόψεις.\nΘέλουν να αγωνισθούν για το περιβάλλον, τη φτώχεια και τις κοινωνικές ανισότητες, για τον πολιτισμό, για την αναβίωση των εθίμων του τόπου τους, να διατηρηθεί και να αναδειχθεί το αρχαίο κάστρο και άλλα πολλά.\nΔημιουργούν μια δημοτική παράταξη και θέλουν να παρέμβουν. Θέλουν να συμμετάσχουν στις τοπικές εκλογές και να αναλάβουν τη δημοτική αρχή ή έστω να εκλέξουν μερικούς δημοτικούς συμβούλους για να μπορούν να παρεμβαίνουν και μέσα από τα θεσμικά όργανα.\nΜπορούν με το νέο σύστημα;\nΑυτό είναι το μέγιστο των ερωτημάτων που θα πρέπει να απαντηθεί εάν θέλει κάποιος έστω και στοιχειειωδώς να κρίνει, τις όποιες επιμέρους διατάξεις του Καλλικράτη.\nΑυτοί οι άνθρωποι που θέλουν να ενδιαφερθούν είτε θα πρέπει να δηλώσουν υποταγή στις κομματικές νομενκλατούρες, είτε, το δυσκολότερο, να βρουν άλλους παρόμοιους με ίδιες ανησυχίες στους λοιπόύς Δήμους, που θα απαρτίσουν το νέο Δήμο-τέρας, να βρούν υποψήφιο Δήμαρχο που θα αναλάβει το δύσκολο εγχείρημα, να βρουν υποψήφιους στα μικρά χωριά, να διαθέσουν και ένα σκασμό χρήματα για να μπορέσουν, απλώς να δηλώσουν συμμετοχή, με αβέβαιο αποτέλεσμα σε έναν τόσο τεράστιο Δήμο.\nΤί λέτε; Τα βλέπετε απλά τα πράγματα;\nΗ όρεξη για δουλειά και η συμμετοχή του πολίτη στα τοπικά δρώμενα δεν είναι η ουσία της Τοπικής Αυτοδιοίκησης;\nΠάει η συμμετοχή του πολίτη, τέρμα τα αυτόνομα ανεξάρτητα σχήματα, τέλος η κοινωνία των πολιτών και η άμεση δημοκρατία. Τί να συζητάμε λοιπόν για τα επιμέρους.\nΞεκινά από εδώ και μπρος η διαίρεση της χώρας σε κομητείες, στις οποίες θα προϊστανται οι κόμητες και οι βαρόνοι, οι εκλεκτοί των κομμάτων.\nΔεν θα υπάρξει από εδώ και μπρος κανένας ανεξάρτητος δήμαρχος, δεν θα υπάρξει κανένας κομμουνιστής, κανένας συριζέος ή οικολόγος.\nΑνάλογα με το ποιό κόμμα έχει το πάνω χέρι θα καθορίζονται-ορίζονται οι τοπικοί βαρόνοι από τούδε και στο εξής.\n12 Περιφέρειες δημιουργούμε; Τουλάχιστον 10 πασοκικές θα έχουμε.\n380 Δήμους; Γυρω στους 300 θα είναι Πασοκικοί και οι υπόλοιποι γαλάζιοι, πλήν ενός που θα παραμείνει σε ανεξάρτητα, αυτόνομα χέρια.\nΑναρτήθηκε από μαύρο πρόβατο στις 2:03 μ.μ. 0 σχόλια\nΑντιγράφω από τον Πλούταρχο "Βίοι Παράλληλοι-Περικλής"\nπάντα δὲ διεῖπε καὶ πάντων ἐπίσκοπος ἦν αὐτῷ Φειδίας, καίτοι μεγάλους ἀρχιτέκτονας ἐχόντων καὶ τεχνίτας τῶν ἔργων. τὸν μὲν γὰρ ἑκατόμπεδον Παρθενῶνα Καλλικράτης εἰργάζετο καὶ Ἰκτῖνος, τὸ δ' ἐν Ἐλευσῖνι τελεστήριον ἤρξατο μὲν Κόροιβος οἰκοδομεῖν, καὶ τοὺς ἐπ' ἐδάφους κίονας ἔθηκεν οὗτος καὶ τοῖς ἐπιστυλίοις ἐπέζευξεν· ἀποθανόντος δὲ τούτου Μεταγένης ὁ Ξυπέτιος τὸ διάζωμα καὶ τοὺς ἄνω κίονας ἐπέστησε·  τὸ δ' ὀπαῖον ἐπὶ τοῦ ἀνακτόρου Ξενοκλῆς ὁ Χολαργεὺς ἐκορύφωσε· τὸ δὲ μακρὸν τεῖχος, περὶ οὗ Σωκράτης ἀκοῦσαί φησιν αὐτὸς εἰσηγουμένου γνώμην Περικλέους, ἠργολάβησε Καλλικράτης. κωμῳδεῖ δὲ τὸ ἔργον Κρατῖνος ὡς βραδέως περαινόμενον·\nπάλαι γὰρ αὐτό, φησί,\nλόγοισι προάγει Περικλέης, ἔργοισι δ' οὐδὲ κινεῖ.\nτὸ δ' Ωιδεῖον, τῇ μὲν ἐντὸς διαθέσει πολύεδρον καὶ πολύστυλον, τῇ δ' ἐρέψει περικλινὲς καὶ κάταντες ἐκ μιᾶς κορυφῆς πεποιημένον, εἰκόνα λέγουσι γενέσθαι καὶ μίμημα τῆς βασιλέως σκηνῆς, ἐπιστατοῦντος καὶ τούτῳ Περικλέους.  διὸ καὶ πάλιν Κρατῖνος ἐν Θρᾴτταις παίζει πρὸς αὐτόν·\nΟ Kαλλικράτης λοιπόν, μας λέει ο Πλούταρχος, ότι ήταν ο μεγαλοεργολάβος της εποχής (ἠργολάβησε Καλλικράτης) ο οποίος μάλιστα ανέλαβε να κατασκευάσει τα τείχη των Αθηνών και άργησε και τόσο πολύ (βραδέως περαινόμενον),ώστε ξεκίνησαν τα ανέκδοτα (κωμῳδεῖ δὲ τὸ ἔργον Κρατῖνος).\nΟ φίλος μας λοιπόν Ραγκούσης, την πάτησε και στο όνομα του προγράμματός του. Αντί να το ονομάσει Φειδίας, που ήταν και ο μέγιστος των καλλιτεχνών και αρχιτεκτόνων, ή έστω αντί να το ονομάσει Ικτίνος, το βάφτισε με το όνομα του μεγαλοεργολάβου Καλλικράτη, δηλαδή του Μπόμπολα του τότε.\nΑναρτήθηκε από μαύρο πρόβατο στις 1:05 μ.μ. 0 σχόλια\n"Καλλικράτης" Η αρχιτεκτονική να οδηγηθεί ο πολίτης στο περιθώριο\nΥποτίθεται ότι στους Δήμους αποφασίζουν τα Δημοτικά Συμβούλια και εκτελεί ο Δήμαρχος τις αποφάσεις τους.\nΣτην πραγματικότητα σε όλους του Δήμους το σύστημα έχει καταντήσει δημαρχοκεντρικό.\nΟ Δήμαρχος αποφασίζει, ο Δήμαρχος εκτελεί τις αποφάσεις που ο ίδιος έχει λάβει. Το Δημοτικό Συμβούλιο συνήθως έρχεται απλώς να επικυρώσει αυτά που εισηγούνται ο Δήμαρχος και οι Αντιδήμαρχοι.\nΘα σας πω λοιπόν από πού προέρχεται η μεγάλη ισχύς των Δημάρχων τα τελευταία ιδίως χρόνια.\nΑυτό συμβαίνει διότι πλέον σε έναν μικρό πληθυσμιακά Δήμο έχει θεσπισθεί η θέση τριών αντιδημάρχων, που αμείβονται και τους οποίους ορίζει κατά βούληση ο Δήμαρχος. Έχει θεσπισθεί αμοιβή για τον Πρόεδρο του Δημοτικού Συμβουλίου και αμοιβές για τους προέδρους των μεγάλων δημοτικών επιχειρήσεων. Συνήθως λοιπόν οι Αντιδήμαρχοι αλλάζουν τους αντιδήμαρχους κατ΄έτος και έτσι όλοι οι Δημοτικοί Σύμβουλοι της πλειοψηφίας κάθε Δήμου αναμένουν τη σειρά τους να καταλάβουν αμειβόμενη θέση.\nΤο γεγονός ότι οι Δήμαρχοι έχουν την μεγάλη και ουσιαστική ισχύ και συνήθως γίνεται αυτό που αυτοί θέλουν έχει οδηγήσει τους πολίτες στο περιθώριο.\nΔεν υπάρχει πλέον η αναμενόμενη συμμετοχή των πολιτών και η αναγκαία παρέμβασή τους στα δημοτικά πράγματα του κάθε Δήμου.\nΘα πίστευα ότι τουλάχιστον η ΚΕΔΚΕ θα είχε διαπιστώσει το ολοφάνερο αυτό πρόβλημα της συγκέντρωσης της εξουσίας σε ένα πρόσωπο και του δημιουργηθέντος ελλείμματος δημοκρατίας και συμμετοχής των πολιτών. Φαίνεται ότι ήμουν αφελής. Είναι φανερό ότι η ΚΕΔΚΕ, που απαρτίζεται από τους Δημάρχους που έχουν και την εξουσία, όχι μόνον δεν διαπιστώνουν το πρόβλημα, όχι μόνον δεν επιχειρούν να προτείνουν κάποιες λύσεις για την αντιμετώπισή του, αλλά αντίθετα ενδιαφέρονται για την ενδυνάμωση της ήδη τεράστιας εξουσίας τους.\nΠρότειναν λοιπόν και αποδέχθηκε ο Ραγκούσης στο έργο του που ονομάζω "το κτήνος ο Καλλικράτης" να δημιουργηθεί νέο όργανο στο Δήμο, που ουσιαστικά θα έχει τις σπουδαίες αρμοδιότητες και θα απαρτίζεται από τον πανίσχυρο Δήμαρχο και τους Αντιδήμαρχους που αυτός ορίζει.\nΆμοιρη αριστερά, που μίλαγες για συνοικιακά συμβούλια, για επιτροπές γειτονιάς και που τώρα κάνεις αγώνα για το συμμετοχικό προϋπολογισμό και για αποκέντρωση της εξουσίας. Αμοιρη αριστερά που δεν έχεις αντιληφθεί ότι ο Ραγκούσης χέρι-χέρι με την ΚΕΔΚΕ θα δημιουργήσει τριακόσιους νέους πανίσχυρους ηγέτες-αντιπρόσωπους της γαλαζοπράσινης εξουσίας, βάζοντας στο περιθώριο κάθε συρριζέικη, κομμουνιστική ή ανεξάρτητη φωνή σε όλη τη χώρα.\nΑναρτήθηκε από μαύρο πρόβατο στις 7:46 μ.μ. 0 σχόλια\nΑναρτήθηκε από μαύρο πρόβατο στις 2:32 μ.μ. 2 σχόλια\nΤο είχα διαβάσει αλλά δεν το είχα πιστέψει.\nΤο "κτήνος ο Καλλικράτης" το προβλέπει.\nΣτους νέους δήμους, εκλογικές περιφέρειες είναι οι πρώην Δήμοι και Κοινότητες που συνενώνονται καθώς και τα δημοτικά διαμερίσματα στους δήμους που διαθέτουν, οι δε έδρες κατανέμονται σε αναλογία με τον πληθυσμό της κάθε επιμέρους εκλογικής περιφέρειας. Οι υποψηφιότητες των δημοτικών συμβούλων αντιστοιχούν σε πρώην Δήμο/ Κοινότητα ή σε δημοτικό διαμέρισμα μεγάλου δήμου, ενώ οι τοπικοί εκλογείς σταυροδοτούν τους αντίστοιχους τοπικούς υποψήφιους.\nΜε άλλα λόγια και για όποιον δεν κατάλαβε. Οι Κοφινιώτες θα ψηφίζουν μόνον τους Κοφινιώτες για να γίνουν δημοτικοί σύμβουλοι Ναυπλίου, οι Χαϊδαριώτες μόνον τους υποψήφιους που προέρχονται από το Δήμο Ασίνης και οι Μιδεάτες τους Μιδεάτες.\nΈτσι θα δημιουργηθεί ένα δημοτικό συμβούλιο που θα ορίζει τα του διερυμένου Δήμου, χωρίς οι δημοτικοί σύμβουλοι να έχουν την νομιμοποίηση όλων των εκλογέων, παρά μόνον του μικρού τόπου τους.\nΑντιλαμβάνεσθε τί έχει να γίνει;\nΘα έρχεται ο Αναπλιώτης δημοτικός σύμβουλος που εκπροσωπεί τον Αναπλιώτη ψηφοφόρο και δίνει λογαριασμό μόνον σ΄αυτόν να ψηφίζει στο δημοτικό συμβούλιο και να ρυθμίζει το τί θα γίνει στην Αμυγδαλίτσα, που ουδόλως τον ενδιαφέρει και δεν έχει καμία επαφή και σχέση με το δημότη της εκεί περιοχής.\nΑντιλαμβάνεσθε τί έχει να γίνει.\nΑντιλαμβάνεσθε τί είδους κατακερματισμός και τί περίεργες συμφωνίες και συμμαχίες έχουν να γίνουν, αφού οι δημοτικοί σύμβουλοι θα είναι εκπρόσωποι ενός μόνον τμήματος του όλου Δήμου. Μήπως θα έχουμε αναβίωση της αντίθεσης αστικού κέντρου με τον αγροτικό χώρο; Δεν θα έχουμε καυγάδες για το ποιά περιοχή θα έχει την προτεραιότητα στις επιχορηγήσεις; Δεν θα έχουμε δούναι και λαβείν μεταξύ των συμβούλων συμπολίτευσης και αντιπολίτευσης με περίεργες και παράταιρες συμμαχίες;\nΟλα αυτά αποτελούν τερατώδεις σκέψεις και "παιδιάστικες προτάσεις" εκ μέρους του τέως Δήμαρχου Πάρου.\nΌχι μόνον επιχειρεί να συνενώσει ανομοιογενή κοινωνικά στρώματα σε έναν μεγάλο γραφειοκρατικό Δήμο, αλλά ταυτόχρονα κατακερματίζει και φέρνει σε αντίθεση τους δημοτικούς συμβούλους, αφού καταργεί την καθολική ψηφοφορία και αντιπροσώπευση όλων των δημοτών εκ μέρους των αιρετών.\nΕμένα το σχέδιο αυτό μου φαίνεται όλως αντιδημοκρατικό και παντελώς απορριπτέο.\nΑναρτήθηκε από μαύρο πρόβατο στις 1:55 μ.μ. 0 σχόλια\nΤο ξέρετε το ανέκδοτο που ο μπουμπούνας δεν γνώριζε τους αρχιτέκτονες του Παρθενώνα και όταν τους ψιθύρισε ο διπλανός, αυτός του αντί να ακούσει το Ικτίνος και Καλλικράτης, άκουσε και μετά είπε και φωναχτά ότι αρχιτέκτονας του Παρθενώνα ήταν "αυτό το κτήνος ο Καλλικράτης"\nΞεχάστε τον Καποδίστρια 2. Έχουμε τώρα σχέδιο "Καλλικράτης", το κτήνος σχέδιο για τη συνένωση των Δήμων .\nΦαίνεται ότι προχωράμε στο χειρότερο σενάριο με τεράστιους ανομοιογενείς Δήμους, πραγματικά εξαρτημένους από τους ισχυρούς.\nΤέρμα τα πολλά ενεργά αυτοδιοικητικά σχήματα.\nΓια να συμμετάσχεις στις δημοτικές εκλογές πρέπει να έχεις συνδυασμούς σε ένα τεράστιο γεωργαφικό πεδίο, να διαθέτεις χρήματα για τον προεκλογικό σου αγώνα, επαφές και σχέσεις με τους τοπικούς "παράγοντες" και το κυριότερο καλές επαφές με τους κυβερνητικούς και κομματικούς μηχανισμούς.\nΑναρτήθηκε από μαύρο πρόβατο στις 7:36 μ.μ. 0 σχόλια\nΟ Καποδίστριας 1 είχε κάποια θετικά και πολλά αρνητικά.\nΣτο Δήμο Ναυπλίου έχουν ουσιαστικά αδρανοποιηθεί οι τοπικές κοινωνίες στα δημοτικά μας διαμερίσματα. Στα Λευκάκια το τοπικό συμβούλιο δεν συνεδριάζει. Ποτέ δεν έφεραν τα τοπικά συμβούλια κάποιο συγκεκριμένο θέμα στο δημοτικό συμβούλιο, πέρα από μικροεξυπηρετήσεις.\nΟ κάτοικος της παλιά πόλης ούτε γνωρίζει, ούτε ενδιαφέρεται να μάθει τα προβλήματα που αντιμετωπίζουν οι κάτοικοι ενός ορεινού χωριού που θα ανήκει αύριο στο Δήμο μας.\nΑντίστοιχα ο κάτοικος του χωριού ουδόλως ενδιαφέρεται για τα τεράστια προβλήματα που αντιμετωπίζει ο κάτοικος της παλιά πόλης και τη βλέπει μόνον σαν ένα χώρο διασκέδασης του Σαββατόβραδου.\nΑντί λοιπόν να προσπαθήσουμε να διορθώσουμε τα αρνητικά του Πρώτου καποδίστρια, πάμε να δημιουργήσουμε και άλλα.\nΟι αυτοδιοικητικοί, που γουστάρουν να προσφέρουν στον τόπο τους θα έχουν λιγότερες ευκαιρίες από τους πιστούς κομματικούς φίλους.\nΕίτε θα πρέπει να προσκολληθείς στο άρμα του παράγοντα για να συμμετάσχεις στα τοπικά δρώμενα είτε θα τα παρακολουθείς από το σπίτι σου.\nΥπάρχει οπωσδήποτε το θέμα της συνεργασίας για κάποια σοβαρά θέματα, όπως νερό, σκουπίδια,τεχνικό δυναμικό, κοινωνική πολιτική και άλλα, όμως δεν νομίζω ότι η λύση είναι ο Καποδίστριας 2, με αύξηση της εξουσίας των κομμάτων, των κυβερνήσεων, των Αθηναίων. Λύσεις για την κοινή δράση για την επίλυση των προβλημάτων μπορούν να βρεθούν όχι όμως με περίεργες συνενώσεις ανομοιογενών κοινωνιών με δημιουργία ενός γραφειοκρατικού δήθεν αυτοδιοικητικού τέρατος.\nH επιτροπή των σοφών που απαρτίζεται κατά μεγάλη πλειονότητα από καθηγητές Πανεπιστημίων θα μας πει πώς θα γίνει η διοικητική αναδιάρθρωση της Τοπικής Αυτοδιοίκησης.\nΔεν έχω καμία αμφιβολία για την επιστημονική επάρκεια των "σοφών" καθηγητών. Όμως όπως παλιότερα είχε πει ό Βίσμαρκ, αρκεί να αναθέσεις διοίκηση σε δυο τρεις σοφούς καθηγητές για να διαλυθεί η χώρα.\nΦαντάζομαι ότι ο καθηγητής Σωτηρέλλης, που συμμετέχει στην επιτροπή είναι άριστος στα περί συνταγματικού δικαίου. Όλοι αυτοί οι σοφοί μπορεί να γνωρίζουν τα περί διατάξεων και τεχνικής σύνταξης ενός νομοσχεδίου, ίσως και να γνωρίζουν το πώς και ποια ελάχιστα προβλήματα θα δημιουργηθούν από τη συνένωση της Κηφισιάς με τη Δροσιά και την Εκάλη όμως, πολύ φοβάμαι, ότι έχει μεσάνυχτα για τα πολύ συγκεκριμένα προβλήματα που θα δημιουργηθούν από τις συνενώσεις των Δήμων της περιφέρειας.\nΑς πάρουμε λοιπόν έναν Δήμο που γνωρίζω καλά και που θεωρώ ότι είναι ένα τυπικό δείγμα επαρχιακού Δήμου.\nΣτο Ναύπλιο λοιπόν δεν έχει λειτουργήσει κανένα αιρετό Τοπικό Συμβούλιο δημοτικού διαμερίσματος. Ούτε καν συνεδριάζουν οι άνθρωποι. Τα προβλήματα των χωριών επιλύονται εάν και εφόσον επιλύονται στην έδρα του Δήμου. Οι τοπικές κοινωνίες στα χωριά έχουν μείνει αδρανείς Οι τοπικοί πολιτιστικοί σύλλογοι αδρανούν. Οι εκδηλώσεις στο χωριό αρχίζουν να περιορίζονται στο τοπικό πανηγύρι.\nΟι Δήμοι που προβλέπεται να συνενωθούν είναι κοινωνικά τελείως ανομοιογενείς. Ο τουριστικός Δήμος Ναυπλίου με τα δύο δημοτικά αστικά στην ουσία διαμερίσματά του, θα συνενωθεί με δύο Δήμους κατ΄εξοχήν αγροτικούς. Το αγροτικό ζήτημα στην Αργολίδα είναι αυτή τη στιγμή στην πιο κρίσιμη καμπή του. Ουσιαστικά κάποιοι οδηγούν στην εγκατάλειψη της καλλιέργειας της πορτοκαλιάς και στο κρίσιμο αυτό σημείο η Τοπική Αυτοδιοίκηση έχει έναν τεράστιο ρόλο να παίξει. Ποιός θα ασχοληθεί, όταν είναι γνωστό, ότι οι αποφάσεις λαμβάνονται στην έδρα, και μέχρις σήμερα σ΄αυτήν ουδείς γνωρίζει, ουδείς ασχολείται και ουδείς επιθυμεί να ασχολήθεί;\nΟι Δήμοι που θα συνενωθούν έχουν ένα σημαντικό αριθμό υπαλλήλων. Για παράδειγμα ο Δήμος Ασίνης έχει 35 υπαλλήλους. Πόσοι από αυτούς θα μείνουν στο Δρέπανο και με ποιές αρμοδιότητες; Ένας να δίνει πιστοποιητικά και ίσως άλλος ένας για τα ΤΑΠ. Οι άλλοι πού θα πάνε; Γνωρίζει ο σοφός Σωτηρέλλης ότι ο Δήμος Ναυπλίου δεν έχει χώρο να στεγάσει ούτε έναν; Πώς θα διαρθρωθούν οι υπηρεσίες του μεγάλου Δήμου; Αν μου πει ο σοφός τότε εμένα να μου τρυπήσετε τη μύτη.\nΓνωρίζει ο σοφός ότι η ΔΕΥΑΝ έχει τεράστια χρέη; Ξέρει πόσα δάνεια έχει πάρει; Τί θα γίνει, θα αναλάβουν οι δημότες των μικρών χωριών τα μεγάλα χρέη της ΔΕΥΑΝ; Δεν θα πρέπει όλες αυτές οι καταχρεωμένες ΔΕΥΑ ανά τη χώρα να ξεκινήσουν από μια καινούργια βάση; Οπωσδήποτε δεν θα ξέρει ο σοφός ότι ο Δήμος Μηδέας ουσιαστικά έχει συνδεθεί για να πάρει νερό με το τη ΔΕΥΑ του Άργους Και έτσι θα έχουμε έναν μεγάλο Δήμο, που τμήμα του θα είναι συνδεδεμένο με τον άλλο μεγάλο Δήμο. Απίστευτα πράγματα δηλαδή.\nΈχουν καθόλου σκεφθεί οι σοφοί, ότι όλοι οι Δήμοι έχουν προχωρήσει στη σύνταξη Γενικών Πολεοδομικών Σχεδίων, τα οποία σήμερα είναι άχρηστα ή έστω πρέπει όλα αυτά να αναμορφωθούν ενόψει συνενώσεων;\nΟ Δήμος Ναυπλίου έχει ένα τεράστιο περιουσιακό στοιχείο από το κληροδότημα Κοντολέων. Ο άνθρωπος άφησε την περιουσία του στο Ναύπλιο, όπως ήταν τότε όχι όπως θα είναι αύριο.\nΟ Δήμος Μηδέας δεν έχει υπηρεσία καθαριότητας και τα αναθέτει σε εργολάβο. Ο Δήμος Ναυπλίου και ο Δήμος Ασίνης έχουν, όμως οι υπάλληλοι και τα μηχανήματα δεν επαρκούν να καλύψουν και το Δήμο Μηδέας. Τί θα γίνει, θα παραμείνει η κατάσταση ως έχει με το αλλοπρόσαλλο καθεστώς σε ένα Δήμο;\nΤί θα γίνει με το φεστιβάλ Ναυπλίου; Θα επεκταθεί και στις νέες περιοχές; Πώς θα οργανωθούν οι πολιτιστικές εκδηλώσεις στις περιοχές του Δήμου. Τί θα γίνει στις Απόκριες; Θα γίνονται οι τελικές εκδηλώσεις μόνο στο Ναύπλιο και θα σταματήσουν στους άλλους Δήμους;\nΣτο Ναύπλιο λειτουργούν ΚΑΠΗ, Βοήθεια στο Σπίτι, ΚΗΦΗ. Θα δοθούν επιπλέον χρηματοδοτήσεις για επέκταση των προγραμμάτων σε όλες τις περιοχές ή θα φτιάξουμε δημότες προνομιούχους και μη σε έναν ενιαίο Δήμο;\nΤί θα γίνει με τους αθλητικούς χώρους; Πόσες ομάδες χωράνε στο κλειστό; Πώς δεν θα επιτρέπεις σε δημότες από τα χωριά να προπονούνται εκεί; Θα δοθούν χρήματα για νέους αθλητικούς χώρους;\nΘα μπορούσα να συνεχίσω για να διαπιστώσετε ότι μόνον σοφοί δεν είναι "οι σοφοί"


Χυδαίο πρωτοσέλιδο κατά Αναστάσιου ~ Βορειοηπειρωτικά\nΧυδαίο πρωτοσέλιδο κατά Αναστάσιου\n9:15 μ.μ. revolver No comments\nΜε πρωτοσέλιδο τον Αρχιεπίσκοπο Αλβανίας Αναστάσιο κυκλοφόρησε χθες η εφημερίδα Shekulli συνοδεύοντας τη φωτογραφία με την εξής λεζάντα:\nΓιαννουλάτος: Οι Αλβανοί με απειλούν, να αντιδράσει η Ελλάδα.\nΦυσικά και ο Μακαριώτατος δεν είπε ποτέ κάτι τέτοιο. Κατήγγειλε τον Αλβανικό εθνικισμό ορισμένων κύκλων και ποτέ δεν ζήτησε βοήθεια από την Ελλάδα και από κανέναν. Η χυδαιότητα του Αλβανικού τύπου δεν έχει όρια!


O προϋπολογισμός του 2020 στη διπλή συνεδρίαση του Δ.Σ. την Τρίτη 12 Νοεμβρίου | ΑΝΩΓΗ\n« Σκόρπισαν τον… ΠΟΑ και πολλά χαμόγελα τα Αετόπουλα! Μεγάλη νίκη μέσα στο Ηράκλειο!\nΣτα 500 μέτρα η γεώτρηση στο “Μελισσουργάκι” -Τι δηλώνει στην ΑΝΩΓΗ ο Σωκράτης Κεφαλογιάννης »\nO προϋπολογισμός του 2020 στη διπλή συνεδρίαση του Δ.Σ. την Τρίτη 12 Νοεμβρίου\nΔιπλό δημοτικό συμβούλιο θα πραγματοποιηθεί την ερχόμενη Τρίτη 12 Νοεμβρίου στα Ανώγεια, με το πρώτο να ξεκινάει στις 5 μ.μ και να αφορά αποκλειστικά την ψήφιση του Προϋπολογισμού του Δήμου για το έτος 2020 και το δεύτερο τακτικό συμβούλιο στις 7.30 μ.μ για τα τρέχοντα ζητήματα των Ανωγείων. Η ψήφιση του Προϋπολογισμού βάσει Νομοθεσίας απαιτεί μονοθεματικό συμβούλιο. Αναλυτικά: Στις 5 μ.μ στην αίθουσα των δημοτικών συμβουλίων. Ψήφιση του Προϋπολογισμού και της Στοχοθεσίας οικονομικών αποτελεσμάτων του Δήμου Ανωγείων έτους 2020.\nΣτις 7.30 μ.μ. Τακτικό συμβούλιο Δήμου Ανωγείων.\nΠΟΥ ΕΠΙΣΥΝΑΠΤΕΤΑΙ ΣΤΗΝ ΑΡΙΘ. ΠΡΩΤ. 6113/07-11-2019\nΠΡΟΣΚΛΗΣΗ ΓΙΑ ΣΥΝΕΔΡΙΑΣΗ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΤΟΥ ΔΗΜΟΥ ΑΝΩΓΕΙΩΝ ΣΤΙΣ 12-11-2019\n1 Περί γνωμοδότησης για τις Μεταβολές των Σχολικών Μονάδων Πρωτοβάθμιας Εκπαίδευσης για το σχολικό έτος 2020-2021, σύμφωνα με το υπ΄αριθμ. Φ.2.1/6812ε/01-11-2019 έγγραφο της Διεύθυνσης Πρωτοβάθμιας Εκπαίδευσης Ρεθύμνης.\n2 Περί γνωμοδότησης για τις Μεταβολές Σχολικών Μονάδων Διεύθυνσης Δευτεροβάθμιας Εκπαίδευσης, για το Σχολικό Έτος 2020 – 2021, σύμφωνα με το υπ΄αριθμ. Φ2.1/10833/30-10-2019 έγγραφο της Διεύθυνσης Δευτεροβάθμιας Εκπαίδευσης Ρεθύμνου.\n3 Περί χορήγησης παράτασης της συνολικής προθεσμίας εκτέλεσης του 1ου Υποέργου «Ανάπλαση παραδοσιακού συνεκτικού τμήματος οικισμού Ανωγείων» της Πράξης «Ανάπλαση οικισμού Ανωγείων, Δήμου Ανωγείων», σύμφωνα με το υπ΄αριθμ. 32429/25-10-2019 έγγραφο της Διεύθυνσης Τεχνικών Υπηρεσιών του Δήμου Ρεθύμνης και την αριθμ. 7071/31-10-2019 απόφαση του Υπουργείου Αγροτικής Ανάπτυξης και Τροφίμων.\n4 Περί έγκρισης της μελέτης «Βελτιώσεις Κτηνοτροφικής Οδοποιίας Δήμου Ανωγείων» προϋπολογισμού 500.000,00 €.\n5 Περί αναμόρφωσης του προϋπολογισμού του Δήμου οικονομικού έτους 2019, ύστερα από τις εισηγήσεις της Οικονομικής Επιτροπής.\n6 Περί κατανομής του ποσού των έντεκα χιλιάδων και πεντακοσίων σαράντα ευρώ (11.540,00 €) για την κάλυψη των λειτουργικών αναγκών των σχολείων πρωτοβάθμιας και δευτεροβάθμιας εκπαίδευσης, σύμφωνα με την υπ΄αριθμ. 63202/11-09-2019 απόφαση του Υπουργού Εσωτερικών.\n7 Περί έγκρισης της Προμήθειας ειδών διαβίωσης σε οικονομικά ευάλωτες οικογένειες/άτομα του Δήμου Ανωγείων, σύμφωνα με τις διατάξεις του άρθρου 202 του Ν.3463/06\nΌλα τα συμβούλια μπορείτε να τα παρακολουθήσετε είτε δια ζώσης είτε μέσω του ίντερνετ στις παρακάτω διευθύνσεις:


Διαχείριση Παιχνίδια 🏗 - Y8.COM - Σελίδα 3\n575,057 Πόντοι σε Hide Online με El_Pro99\nΔιαχείριση Παιχνίδια - Σελίδα 3\nΠαίξτε παιχνίδια management και καλής διαχείρισης στο Y8.com. Στη διοίκηση το πιο σημαντικό είναι να διαχειρίζεσαι αποτελεσματικά τους πόρους και τον χρόνο σου. Νομίζετε ότι μπορείτε να διοικήσετε ένα εστιατόριο ή μια αλυσίδα fast food σαν αφεντικό; Αποδείξτε το στο Y8!\nΌλα (1,212) Για πολλούς παίκτες (9) Παιχνίδια Y8 (62)\n19 σελίδες :\nΙστορία των Παιχνιδιών Μάνατζμεντ\nΟι ρίζες των παιχνιδιών μάνατζμεντ ξεκινάνε από τα επιτραπέζια παιχνίδια. Το πρώτο ονομαζόταν The Landlord's Game και πατενταρίστηκε το 1904! Το παιχνίδι έδειχνε πώς λειτουργεί η αρπαγή γης και τις επιπτώσεις όπως η ανασφάλεια και εκτοπισμός από τη γη. Αργότερα, το 1935 η Monopoly βγήκε στα χνάρια του The Landlord's Game. Η Monopoly έκανε δημοφιλές το είδος παιχνιδιών μάνατζμεντ πολύ πριν τους υπολογιστές και αποτελεί ακόμα ένα από τα δημοφιλέστερα επιτραπέζια όλων των εποχών μαζί με παιχνίδια όπως το Σκάκι. Αργότερα το 1960 άλλο ένα λιγότερο γνωστό επιτραπέζιο βγηκε με την ονομασία Management. Ο σκοπός ήταν να κερδίσεις τους αντιπάλους χτίζοντας περισσότερα εργοστάσια και παράγοντας περισσότερα προιόντα πιο αποτελεσματικά. Αυτά τα επιτραπέζια παιχνίδια έθεσαν τη βάση για τα μετέπειτα βιντεοπαιχνίδια με παρόμοιο περιεχόμενο.\nΑρχικά Παιχνίδια Μάνατζμεντ\nΑυτό που ακολούθησε αυτά τα επιτραπέζια παιχνίδια ήταν ένα νέο είδος, τα παιχνίδια κατασκευής πόλεων. Αυτά τα παιχνίδια πήραν στοιχεία απο τα επιτραπέζια και πρόσθεσαν το νέο στοιχείο της επιχείρησης, του μάνατζμεντ και του ανταγωνισμού που οδήγησαν στο στοιχείο της στρατηγικής. Το πιο γνωστό παιχνίδι κατασκευής πόλεων ήταν το Simcity Classic το 1989. Το είδος παιχνιδιών κατασκευής πόλεων επηρέασε πολλά άλλα είδη. Δείτε την ακόλουθη λίστα για παραδείγματα παιχνιδιών σχετικά με το είδος μάνατζμεντ.\nπαιχνίδια στρατηγικής σε πραγματικό χρόνο\nπαιχνίδια ακίνητης περιουσίας\nΠροτεινόμενα Παιχνίδια Μάνατζμεντ


Εγκέφαλος: Τροφές που ενισχύουν την εγκεφαλική λειτουργία των παιδιών\nΕγκέφαλος: 10 τροφές που ενισχύουν την εγκεφαλική ανάπτυξη του παιδιού\nΟ εγκέφαλος μας είναι το κέντρο ελέγχου όλου του σώματος μας. Πρέπει λοιπόν να το προσέχουμε. Πόσο μάλλον όταν έχουμε να κάνουμε παιδιά των οποίων ο εγκέφαλος είναι ακόμα σε ανάπτυξη. Η διατροφή παίζει καθοριστικό ρόλο σε αυτό.\nΟι 10 τροφές που βοηθούν να αναπτυχθεί ο εγκέφαλος των παιδιών\nΤο μπρόκολο είναι μια άλλη σούπερ τροφή για τον εγκέφαλο του μωρού σας. Περιέχει DHA, το οποίο βοηθά τους νευρώνες να συνδεθούν.\nΤο αβοκάντο είναι μια πλούσια πηγή ακόρεστων λιπών, που προάγουν τη ροή του αίματος στον εγκέφαλο. Περιέχει επίσης ελαϊκό οξύ, το οποίο προστατεύει τη μυελίνη. Η μυελίνη βοηθά τις πληροφορίες να ταξιδεύουν με ταχύτητα 200 μίλια την ώρα.\nΟι κόκκοι ολικής αλέσεως βελτιώνουν τη συγκέντρωση στα μωρά παρέχοντας στον εγκέφαλό τους μια σταθερή παροχή ενέργειας. Έχουν χαμηλό γλυκαιμικό δείκτη και σιγά-σιγά απελευθερώνουν γλυκόζη στο αίμα, ενώ νοηθούν στη συγκέντρωση.\nΜια μελέτη αποκαλύπτει ότι τα παιδιά που τρώνε βρώμη για πρωινό αποδίδουν σημαντικά καλύτερα σε εργασίες που απαιτούν μνήμη. Η βρώμη είναι πλούσια σε βιταμίνες Ε και ψευδάργυρο που παρέχει στα παιδιά μια σταθερή ροή ενέργειας.\nΣύμφωνα με έρευνα στο Πανεπιστήμιο Tufts τα μούρα ενισχύουν τη γνωστική λειτουργία. Η υψηλή περιεκτικότητα βιταμίνης C στα μούρα βελτιώνει τη μνήμη στα παιδιά.\nΘάλασσα: Πώς θα καταλάβεις ότι τα νερά που κολυμπάς είναι βρόμικα;\nΔόντια: Αυτές είναι οι 7 τροφές που τα λευκαίνουν\nΚορονοϊός: Γέμισε κρούσματα κορονοϊού η Θεσσαλονίκη - Αποφασίζονται νέα μέτρα\nΜητσοτάκης στα εγκαίνια 50 κλινών ΜΕΘ στο Σωτηρία: "Ενισχύεται το ΕΣΥ - Αν δεν προσέξουμε θα υπάρξει πίεση"


Τα ελληνικά τμήματα απώθησαν τις βουλγαρικές προφυλακές από το πρωί της 19ης Ιουνίου. Το βράδυ της ίδιας μέρας οι ελληνικές μεραρχίες είχαν καταλάβει το ύψωμα Γερμανικό, το χωριό Όσσα Θεσσαλονίκης και την περιοχή Σκεπαστού. Το πρωί της επομένης εξαπολύθηκε η κύρια ελληνική επίθεση. Καθόλη τη διάρκεια της μάχης οι 1η και 6η Μεραρχίες προσπάθησαν με σκληρότατους αγώνες να πλησιάσουν σε απόσταση εφόδου την κύρια βουλγαρική τοποθεσία. Τα πυρά όμως της βουλγαρικής πλευράς υπήρξαν φονικότατα, καθώς η περιοχή ήταν εντελώς ακάλυπτη και ευνοούσε την άριστη παρατήρηση για τον αμυνόμενο με εκτεταμένα πεδία βολής. Παρ' όλα αυτά η 7η Μεραρχία συνέχισε επιτυχώς την προέλαση και εισήλθε στη Νιγρίτα.\nΑνακτήθηκε από "https://el.wikipedia.org/w/index.php?title=Μάχη_Κιλκίς-Λαχανά&oldid=9472135"\nΤελευταία τροποποίηση 12:40, 11 Μαΐου 2022.


Ο ΠΣΑΠ ευχαρίστησε «Τόρο» - Ποδόσφαιρο - gavros.gr\nΚυριακή, 13 Σεπτεμβρίου 2020 - 16:31\nΠρεσβευτής του ποδοσφαίρου, ένας παίκτης με μεγάλη καριέρα, με καθαρές διακρίσεις και με μεγάλη προσφορά στο ελληνικό ποδόσφαιρο και την Εθνική Ελλάδας, ο Βασίλης Τοροσίδης κρεμάει τα ποδοσφαιρικά του παπούτσια και ετοιμάζεται να αρχίσει μια άλλη, διαφορετική καριέρα. Ετοιμάζεται να συναντήσει νέες προκλήσεις, αλλά και να κατακτήσει νέες κορυφές, με τον αγαπημένο του Ολυμπιακό, πάντα στην καρδιά.\nΜε θερμά λόγια μίλησε, για την αποχώρησή του από την ενεργό δράση, ο ΠΣΑΠ. Ο Σύνδεσμος ποδοσφαιριστών, ο οποίος με ανάρτηση στα Social Media, έγραψε όμορφα πράγματα για τον «Τόρο», λέγοντάς του και ένα μεγάλο «ευχαριστώ», για όσα πρόσφερε στο ποδόσφαιρο.\n«Η προσφορά σου τεράστια και περισσότερα από 18 χρόνια καριέρας είναι αδύνατον να "στριμωχτούν" σε λίγες μόνο γραμμές. Κατέκτησες τίτλους, διακρίθηκες εντός και εκτός συνόρων και φόρεσες για περισσότερες από 100 φορές τη φανέλα της Εθνικής μας ομάδας. Ποιος ξεχνά το γκολ που σημείωσες στο Free State Stadium, τον Ιούνιο του 2010. Βασίλη, σε ευχαριστούμε για όλα…».\nΚαμαρά: Γλέντι στην ΑΕΚ χθές, δουλειά σήμερα! (photos)\nΔεν σταματάει να προπονείται…


Οσιακή πανήγυρις, πάντες οι δήμοι των Οσίων συνάχθητε. Μοναστών και μιγάδων εορτή σήμερον εις την του Χριστού Εκκλησίαν ανέτειλε· τα πλήθη των μοναστών και μιγάδων συνεορτάσατε. Καινή και κοινή μνήμη πάντων των του Όρους Αγίων Πατέρων εξέλαμψε. Καινά και κοινά άσματα πάντες κοινώς οι εν τω Όρει πατέρες ψάλατε. Διατί κοινά; Ότι κοινοί προστάται και ευεργέται όλου κοινώς του Αγίου Όρους και οι θείοι ούτοι Πατέρες εφάνησαν. Διατί καινά; Ότι καινή και νεοφανής και η τούτων μνήμη· εις μεν τους ανωτέρω\nκαι παλαιούς χρόνους ουδαμώς τελουμένη, ήδη δε εις τους καθ’ ημάς καιρούς δικαίως και ευλόγως εορταζομένη.\nΑναρτήθηκε από Αρχιμ. Τιμόθεος Γ. Παπασταύρου στις 1:47 π.μ.


Λιγνάδης: Έκανε οντισιόν με 100 ανήλικα αγόρια - Οι γονείς έφυγαν άρον άρον από την παράσταση | NEWS2U\nΑρχική Επικαιρότητα Λιγνάδης: Έκανε οντισιόν με 100 ανήλικα αγόρια – Οι γονείς έφυγαν άρον...\nΗ οντισιόν του Δημήτρη Λιγνάδη για την παράσταση «Billy Elliot» – Οι γονείς έφυγαν άρον άρον λόγω της βωμολοχίας\nΟ Δημήτρης Λιγνάδης το 2015 σκηνοθέτησε πρώτη φορά στην καριέρα του το μιούζικαλ «Billy Elliot», στο Θέατρο Παλλάς. Μάλιστα, σε συνέντευξή του τότε –εμφανώς ενθουσιασμένος που μια βρετανική παραγωγή παραχώρησε τα δικαιώματα σε μια άλλη χώρα να ανεβάσει το μιούζικαλ– είχε αναφέρει για το έργο: «Ο “Billy Elliot” είναι ένα μιούζικαλ αισιοδοξίας, ένα έργο τρυφερό, που παρά τη σκληρή πραγματικότητα κάνει τους ανθρώπους να ξεδιπλώσουν τα αληθινά τους αισθήματα και να δώσουν μαθήματα ανθρωπιάς, σεβασμού στη διαφορετικότητα και ελευθερίας έκφρασης».\nΣημειώνεται πως για το μιούζικαλ ο ηθοποιός και σκηνοθέτης, που συνελήφθη και κρατείται στη ΓΑΔΑ με την κατηγορία για «βιασμό κατά συρροήν», είχε πραγματοποιήσει οντισιόν, από την οποία πέρασαν 100 αγόρια ηλικίας 10-14 χρόνων, προκειμένου να καταλήξει σε τρεις πρωταγωνιστές. Οι γονείς των μικρών, όπως ήταν φυσικό, αδημονούσαν να τους δουν στη σκηνή με τον πρωταγωνιστικό ρόλο.\nΟι πρωταγωνιστές επιλέχθηκαν και η παράσταση ανέβηκε. Όμως, το θέαμα που παρουσίασε ήταν τόσο σοκαριστικό, που αρκετοί θεατές αναγκάστηκαν να αποχωρήσουν μαζί με τα παιδιά τους αφήνοντας στη μέση την παράσταση! Το έργο περιείχε βωμολοχίες, άσεμνες πράξεις και σεξουαλικά υπονοούμενα από τους ανήλικους πρωταγωνιστές.\nΟι κριτικές στο «Αθηνόραμα»\n«Απλά απαράδεκτο έργο για μικρά παιδιά. Και όμως διαφημίζεται σαν το απόλυτο μιούζικαλ για τα παιδιά. Υπήρχαν πολλές βωμολοχίες και χυδαιότητες».\nΟ σκηνοθέτης ήταν χυδαία προκλητικός απέναντι στα παιδιά και τους γονείς τους\nΈνας άλλος θεατής έγραψε: «Το θέμα της καταπίεσης της ατομικότητας από γονείς που θέλουν να φτιάξουν παιδιά καρμπόν του εαυτού τους είναι πολύ ενδιαφέρον και σοβαρό. Όταν όμως φτιάχνεις μια παράσταση με παιδιά, που απευθύνεται σε μικρά παιδιά, δεν μπορείς να βάζεις τον μικρό ηθοποιό να βρίζει χυδαία τον πατέρα του ούτε και να χαμουρεύεσαι σεναριακά με την παιδική απουσία ώριμης σεξουαλικής ταυτότητας. Η ταινία, παρά την αποστασιοποίηση που εκ φύσεως παρέχει το σινεμά, έθιξε αυτά τα θέματα με πολύ πιο σωστό τρόπο. Ο σκηνοθέτης ήταν τραγικά προπαγανδιστικός και χυδαία προκλητικός απέναντι στα παιδιά και τους γονείς τους».\nΑυτό που τελικά είδαμε ήταν ένας ύμνος προς τη σεξουαλική διαφορετικότητα\nΠαρακάτω, ένας άλλος θεατής σχολίασε: «Μα είναι δυνατόν; Ήμασταν με μικρά παιδιά και έβλεπαν το κοριτσάκι να ρωτάει τον Μπίλι Έλιοτ αν θέλει να του δείξει το… πιπί της για να τη συμπαθήσει; Να προβάλλουν το gay ως το απόλυτα φυσιολογικό για τους άνδρες, ντύνοντας μικρά αγόρια με γυναικεία ρούχα; Να φεύγουν οι βρισιές του χειρίστου είδους από πατέρα προς τον γιο, από τον γιο προς τον πατέρα, από τον πατέρα προς τη δασκάλα του χορού; Ειλικρινά, ήθελα να σηκωθώ να φύγω. Πήγαμε εκεί ευελπιστώντας να δούμε ένα μιούζικαλ με ποιοτικό χορό και τις χορευτικές προσδοκίες ενός παιδιού να γίνονται πραγματικότητα. Αυτό που τελικά είδαμε ήταν ένας ύμνος προς τη σεξουαλική διαφορετικότητα, και ο ύμνος αυτός απευθυνόταν στα μικρά παιδιά».\n«Τα βαθύτερα νοήματα του έργου ήταν: α) Κοριτσάκια, δείξτε τα γεννητικά σας όργανα σε όποιον προσπαθείτε να πλησιάσετε. Μην ακούτε τους γονείς σας που σας λένε τα αντίθετα για την αυτοπροστασία σας και τον έλεγχο του σώματός σας. β) Αγοράκια, ζήτω η διαφορετικότητα. (Λυπάμαι που είμαι τόσο οπισθοδρομικός τύπος και δεν τα κατάλαβα όπως οι προοδευτικοί συντελεστές του έργου)», έγραψε κάποιος και άλλος συμπλήρωσε: «Είναι δυνατόν τέτοιο κείμενο να βγαίνει από το στόμα των παιδιών; Έχουν αναλογιστεί οι γονείς και η παραγωγή σε τι έχουν εκθέσει τα παιδιά τους; Ας διαβάσουν λίγο τον ποινικό κώδικα!».\nΠροηγούμενο άρθροΓιώργος Παπαγεωργίου: «Μπορεί να γίνω εντελώς βλάκας όσον αφορά μια σχέση»\nΕπόμενο άρθροΔήμος Αθηναίων: Εκατοντάδες νέοι επιδαπέδιοι κάδοι απορριμμάτων στους δρόμους της πόλης


Εκνευρισμός στην Τουρκία για την επίσκεψη Μητσοτάκη σε Κω, Ψέριμο και Αστυπάλαια - vimatisko.gr\nΕκνευρισμός στην Τουρκία για την επίσκεψη Μητσοτάκη σε Κω, Ψέριμο και Αστυπάλαια\nΕκνευρισμό προκάλεσε στα τουρκικά μέσα ενημέρωσης η επίσκεψη του πρωθυπουργού, Κυριάκου Μητσοτάκη, σε Κω, Ψέριμο, Αστυπάλαια\nΕκνευρισμό προκάλεσε στα τουρκικά μέσα ενημέρωσης η επίσκεψη του πρωθυπουργού, Κυριάκου Μητσοτάκη, σε Κω, Ψέριμο, Αστυπάλαια. Τουρκικά μέσα χαρακτηρίζουν «αμφισβητούμενης κυριαρχίας» την Ψέριμο, ενώ κάνουν λόγο για «προβοκάτσια».\nΣύμφωνα με τον ανταποκριτή της «Καθημερινής» και του ΣΚΑΪ στην Κωνσταντινούπολη, Μανώλη Κωστίδη, ο τουρκικός Τύπος κατηγορεί τον Έλληνα πρωθυπουργό για «σόου» με την ενθάρρυνση των Ευρωπαίων. Τουρκικά μέσα καλούν, επίσης, τους πολίτες της γειτονικής χώρας να μην επισκεφθούν τα ελληνικά νησιά.\n«Οι Ευρωπαίοι δώσανε γκάζια στον Μητσοτάκη, ο οποίος κάνει σόου» γράφει η Hurriyet και προσθέτει ότι «μόλις επέστρεψε στη χώρα του, επισκέφθηκε τα νησιά που στρατιωτικοποιήθηκαν κατά της Τουρκίας».\n«Ο Μητσοτάκης επισκέφθηκε τα νησιά που πρέπει να είναι αποστρατιωτικοποιημένα» γράφει από την πλευρά της η Αksam.\nΣε σχόλιό της η παρουσιάστρια του Ηaber Global, Σενέμ Τολουάι, ανέφερε: «Μόλις δημοσιεύτηκε αυτή η φωτογραφία, καθώς είναι σε εξέλιξη η επίσκεψη του Μητσοτάκη σε Κω και Ψέριμο. Δημοσίευσε πριν απο λίγο αυτήν την φωτογραφία. Έγραψε ο ίδιος “εκεί που το γαλάζιο της θάλασσας συναντά το γαλάζιο της σημαίας”. Είναι η επίσκεψή του στα νησιά, σε απόσταση 8 μιλίων από την Αλικαρνασσό. Η Ψέριμος, όπως και τα Ίμια σύμφωνα με τη Συνθήκη της Λωζάννης είναι υπό την τουρκική κυριαρχία, έτσι δεν είναι;».\nΟ Τούρκος ναύαρχος εν αποστρατεία Τζιχάτ Γιαϊτζί, απάντησε: «Είναι ένα από τα 152 νησιά, όπως και τις νησίδες και βραχονησίδες που δεν έχουν μεταβιβαστεί στην Ελλάδα μέσω των συνθηκών», ενώ στη συνέχεια ο ίδιος είπε: «Aυτό το νησιά είναι στο καθεστώς ‘Egeaydak’ (νησιά αμφισβητούμενης κυριαρχίας του Αιγαίου). Υπάρχουν άλλα 152 τέτοια νησιά σε αυτό το καθεστώς».\nΣύλληψη ημεδαπού για ναρκωτικά στην Κω\nΑπίστευτο περιστατικό στην Τουρκία: Έκλεισαν τα φώτα σε φοιτητές γιατί διάβασαν τον Όρκο του Ιπποκράτη\nΧ. Γιασιράνη στον RV: Την Κυριακή 10/7 αναλαμβάνει καθήκοντα ειδικός παθολόγος στο Νοσοκομείο Κω\nΛΕΞ: Συγκέντρωσε πάνω από 20.000 θεατές σε συναυλία του στη Νέα Σμύρνη ο Έλληνας ράπερ\nΨηφιακή Κάρτα Εργασίας: Σαρωτικοί έλεγχοι μετά τις καταγγελίες για παραβιάσεις από τους εργοδότες\nSoccer Training with Totti Soccer School στην Κω (25-30 Ιουνίου)


To Λάβαρο του Αγώνα 1821 - Newss.gr\nHome / Γνώση / Ελλάδα / Επικαιρότητα / To Λάβαρο του Αγώνα 1821\nTo Λάβαρο του Αγώνα 1821\n4:01:00 π.μ. Γνώση, Ελλάδα, Επικαιρότητα\nΤο 1779 επί Πατριάρχου Κωνσταντινουπόλεως Σωφρονίου, φέρεται σε κατάστιχο πενήντα περίπου αντικειμένων που εκλάπησαν από τον Ζένιο Χάρο και τους Αλβανούς το έτος 1773, στη διάρκεια επιδρομών. Σύμφωνα με τον κώδικα της Μονής, ο ηγούμενος Άνθιμος πήγε στη Ρούμελη, βρήκε που είχαν πουληθεί τα κλεμμένα από τη Μονή κειμήλια και τα αγόρασε. Μ' αυτόν τον τρόπο το λάβαρο επέστρεψε στη θέση του.\nΤο σχήμα του είναι επίμηκες ορθογώνιο (1,20 μήκος και 0,95 πλάτος) κι όχι -πως συνήθως τρίγλωσσο. «Πρώτον έφερε την Κοίμηση της Υπεραγίας ημών Θεοτόκου και αειπαρθένου Μαρίας κεντισμένην δια μαγγάνου», στη μνήμη της όποιας τιμώνται και το Παλαιομονάστηρο και η νεώτερη Μονή της Επαναστάσεως. Τυπολογικά δεν διαφέρει από τις συνηθισμένες αγιογραφίες της Κοιμήσεως. Είναι φιλοτεχνημένο με έμπνευση, επιμέλεια και θρησκευτικό αίσθημα. Στο κέντρο εικονίζεται η Παναγία σε οριζόντια θέση. Πάνω από τη νεκρική κλίνη, ο Χριστός κρατά στα χέρια του σπαργανωμένο βρέφος, που συμβολίζει την ψυχή της Θεοτόκου. Τη σκηνή περιβάλλουν μορφές αγίων. Το επάνω μέρος της εικόνας καταλαμβάνουν Άγγελοι, οι οποίοι ενέχουν μετάλλιο, μέσα στο οποίο εικονίζεται η ψυχή της Θεοτόκου. Το υπόρραμμα είναι μεταξένιο σε κιτρινωπή απόχρωση. Τα πρόσωπα αποδίδονται έντεχνα με πολλές λεπτομέρειες και γι' αυτά έχει χρησιμοποιηθεί μετάξι απαλού χρώματος. Με χρυσά νήματα είναι κεντημένα τα ενδύματα, ενώ μικρά και μεγαλύτερα μαργαριτάρια σχηματίζουν το φωτοστέφανο της Θεοτόκου. Πυκνά θυσσανωτά κρόσσια από μετάξι σε βαθύ πορφυρό χρώμα έχουν ποικιλθεί με δύο σειρές μαργαριταριών, ενώ μαργαριτάρια έχουν επίσης προσραφεί στα κάθετα πλευρικά άκρα.\nΔΗΜΟΣΙΕΥΘΗΚΕ ΣΤΟ ΠΕΡΙΟΔΙΚΟ "ΕΦΗΜΕΡΙΟΣ"


Το προφίλ της Ουντινέζε | Onsports.gr\nhome ΠοδόσφαιροEuropa LeagueΤο προφίλ της Ουντινέζε Κοινοποιήστε\nΤο προφίλ της Ουντινέζε\tΣυντάκτης: Onsports Team\nΔημοσίευση: Παρασκευή, 16 Δεκεμβρίου 2011 15.09\nΜία από τις δυνατότερες ομάδες του φετινού ιταλικού πρωταθλήματος είναι η Ουντινέζε που φημίζεται για τη δυνατή της επιθετική γραμμή.\tΑν υπήρχε μία από τις ομάδες που οι ελληνικές ομάδες ήθελαν να αποφύγουν στην κλήρωση της φάσης των «32» του Europa League, σίγουρα αυτή θα ήταν η Ουντινέζε. Ο ΠΑΟΚ όμως δεν είχε την τύχη με το μέρος του και έτσι θα χρειαστεί να αντιμετωπίσει τις «ζέβρες» στο Europa League. Η ομάδα του Φραντσέσκο Γκουιντολίν βρίσκεται στην κορυφή του ιταλικού πρωταθλήματος μαζί με την Γιουβέντους.\nΑρκετοί είναι οι ποδοσφαιριστές στο ρόστερ της Ουντινέζε, οι οποίοι μπορούν να πάρουν από το χέρι την ομάδα και να την οδηγήσουν στις επιτυχίες.\nΑυτός που ξεχωρίζει όμως χωρίς καμία αμφιβολία, είναι ο Αντόνιο Ντι Νατάλε. Ο Ιταλός επιθετικός είναι ο ηγέτης της ομάδας τα τελευταία χρόνια και φέτος έχει ήδη σκοράρει 13 φορές σε 17 εμφανίσεις μέχρι στιγμής.\nΈνας από τους πιο έμπειρους τεχνικούς στην Ιταλία, είναι ο Φραντσέσκο Γκουιντολίν ο οποίος βρίσκεται τους πάγκους τα τελευταία 25 χρόνια, έχοντας περάσει από ομάδες, όπως οι Αταλάντα, Μπολόνια, Παλέρμο, Πάρμα και Τζένοα.\nΕπιλέγει συνήθως ένα πολύ επιθετικό σύστημα και συνήθως αυτό είναι το 3-5-2 με τους ακραίους μέσους να βρίσκονται σε όλη τη γραμμή.\nΑπό τα «καυτά» γήπεδα του ιταλικού ποδοσφαίρου είναι το «Φρίουλι» της Ουντινέζε που είναι χωρητικότητας 41.652 θέσεων. Εφόσον γεμίσει, γίνεται δύσκολο για κάθε ομάδα και ο ΠΑΟΚ αναμένεται να ζήσει δύσκολες στιγμές.\nΔείτε το ρόστερ της Ουντινέζε, πατώντας ΕΔΩ.\tΚατηγορία: Europa League


Ζωδια - Page 6 of 14 - Heat Radio\nΑστρολογικές προβλέψεις 07/01\nΚΡΙΟΣ: Οι συνεχείς αναδρομές σε καταστάσεις του παρελθόντος θα σας βοηθήσουν μόνο αν θα είστε έτοιμοι να αναγνωρίσετε τα λάθη σας και να μάθετε μέσα από αυτά. ΤΑΥΡΟΣ: Αρχίστε να αναζητάτε καινούριες ιδέες αφού οι μικρές και καθημερινές ατυχίες σας έχουν κουράσει. Για να καταξιωθείτε χρειάζεται να καταβάλετε ακόμα πιο σκληρή προσπάθεια. ΔΙΔΥΜΟΙ: Ο προγραμματισμός […]\nΑστρολογικές προβλέψεις 06/01\nΚΡΙΟΣ: Ο απόλυτος και ο αμετακίνητος είναι ο χειρότερος τρόπος για να ρυθμίσετε τις διαφορές σας, αφού έτσι το μόνο που θα καταφέρετε θα είναι να χάσετε το δίκιο σας. ΤΑΥΡΟΣ: Το ένστικτό σε αρμονική συνεργασία με το μυαλό σας, θα σας βοηθήσει να αντέξετε τις αυξημένες σας υποχρεώσεις και να μη χαθείτε στις ευθύνες […]\nΑστρολογικές προβλέψεις 05/01\nΚΡΙΟΣ: Ένα ταξίδι με τα άτομα της αρεσκείας σας θα σας ξεκουράσει και θα σας ηρεμήσει. Φροντίστε πριν ξεκινήσετε να τακτοποιήσετε εκκρεμότητες που σας πιέζουν για να τις ξεφορτωθείτε. ΤΑΥΡΟΣ: Μην αφήσετε τις ευαισθησίες σας να γίνουν ορατές στους άλλους, γιατί αν καταλάβουν ότι είστε ευάλωτοι, θα φροντίσουν να είστε το θύμα της εκμετάλλευσής τους. […]\nΑστρολογικές προβλέψεις 04/01\nΚΡΙΟΣ: Προσέξτε περισσότερο μια συνεργασία που είναι στα σκαριά γιατί δε θα είναι όπως τη σχεδιάζατε. Πρέπει να μείνετε λίγο μόνοι σας για να δείτε τι φταίει για τις δυσκολίες. ΤΑΥΡΟΣ: Η αύξηση των εσόδων σας θα δώσει λύση στις οικονομικές σας δυσκολίες. Ένα ευχάριστο γεγονός αγαπημένου σας προσώπου θα σας χαροποιήσει, ενώ ένα ταξίδι […]\nΑστρολογικές προβλέψεις 02-03/01\nΚΡΙΟΣ: Μην αφήσετε τους άλλους να καθορίζουν τη ζωή σας. Διευθετήστε τα οικονομικά σας προβλήματα, γιατί οι πιέσεις που θα δεχθείτε θα σας φέρουν σε αδιέξοδα. ΤΑΥΡΟΣ: Ένα ταξίδι ή μια εκδρομή θα σας βοηθήσει να βρείτε την ηρεμία σας και να ξεκουραστείτε, μια που θα προκύψουν ξαφνικές αλλαγές σε καταστάσεις που θεωρούσατε δεδομένες. ΔΙΔΥΜΟΙ: […]\nΑστρολογικές προβλέψεις 01/01\nΠρώτη Ημέρα του 2021 και η επικοινωνία μας εμπλουτίζεται με συναίσθημα και γλυκύτητα, με το Εξάγωνο Ερμή-Ποσειδώνα… Το Εξάγωνο του Ερμή στον Αιγόκερω με τον Ποσειδώνα στους Ιχθείς, την Πρωτοχρονιά του 2021, θα ξυπνήσει συναισθήματα που θα εκφραστούν με κάθε τρόπο! Ευαισθησία, ρομαντισμός, τρυφερότητα και γλυκύτατα είναι τα χαρακτηριστικά του λόγου μας, αλλά και της […]\nΑστρολογικές προβλέψεις 31/12\nΚΡΙΟΣ: Οι εκκρεμότητές σας θα τακτοποιηθούν μία-μία, αρκεί να το πάρετε απόφαση. Βάλτε όρια σε κουραστικούς ή φλύαρους ανθρώπους πριν σας γίνουν φορτικοί. ΤΑΥΡΟΣ: Το χαμόγελο θα σας βοηθήσει να ξεπεράσετε την κυκλοθυμική συμπεριφορά ενός συνεργάτη σας. Διεκδικήστε ότι σας αξίζει και μην καταπνίγετε τις επιθυμίες και τα όνειρά σας. ΔΙΔΥΜΟΙ: Κάντε αλλαγές στο χώρο […]\nΑστρολογικές προβλέψεις 30/12\nΚΡΙΟΣ: Απολαύστε την καθημερινότητά σας χωρίς να γκρινιάζετε ασταμάτητα. Φανείτε περισσότερο προνοητικοί και σταματήστε να τα αφήνετε όλα στην τύχη. ΤΑΥΡΟΣ: Η απλή λογική θα σας βοηθήσει να ξεπεράσετε τις επαγγελματικές εντάσεις και κόντρες. Αφήστε το χρόνο να δείξει αν κάποιοι άνθρωποι αξίζουν την εκτίμησή σας. ΔΙΔΥΜΟΙ: Χαλαρώστε και διασκεδάστε πριν η κούραση σας δημιουργήσει […]\nΑστρολογικές προβλέψεις 29/12\nΚΡΙΟΣ: Αναζητήστε τα αίτια αν κάποιες στιγμές αισθανθείτε ανεπαρκείς σε ορισμένα θέματα που ίσως προκύψουν. Από εσάς εξαρτάτε να ανατρέψετε τα δεδομένα και από κανέναν άλλον. ΤΑΥΡΟΣ: Τα μηνύματα που παίρνετε είναι καθησυχαστικά, γι’ αυτό μην παρεμβαίνετε προσπαθώντας να καταλάβετε το αποτέλεσμα. Η επιτυχία μιας αλλαγής είναι ένα βήμα πριν. ΔΙΔΥΜΟΙ: Όσο μεγαλύτερη έμφαση δώσετε […]\nΑστρολογικές προβλέψεις 28/12\nΟ Ήλιος από το ζώδιο του Αιγόκερου και ο Ουρανός από το ζώδιο του Ταύρου, την Δεύτερα 28 Δεκεμβρίου 2020, σχηματίζουν ένα θετικότατο Τρίγωνο, προσφέροντας μας ξαφνικές χαρούμενες αλλαγές, επιτυχία από το πουθενά και απρόσμενη βελτίωση της καθημερινότητας! ΚΡΙΟΣ: Μπορείς να περιμένεις ξαφνική επιτυχία στη καριέρα, απρόσμενη βελτίωση της κοινωνικής σου εικόνας και οικογενειακή εύνοια! […]


Κλιμακώνεται η ένταση μεταξύ Ιράν-Δύσης μετά την κατάσχεση βρετανικού δεξαμενόπλοιου - Στρατιωτικές δυνάμεις στη Σ. Αραβία στέλνουν οι ΗΠΑ | Fortunegreece.com\nΗ αντίδραση της Βρετανίας θα είναι σθεναρή, τονίζει το Λονδίνο – Αυξάνει την πίεση στην Τεχεράνη η Ουάσινγκτον ενισχύοντας τις δυνάμεις της στην περιοχή του Περσικού Κόλπου.\nΟ υπουργός Εξωτερικών της Βρετανίας Τζέρεμι Χαντ δήλωσε σήμερα ότι ανησυχεί που το Ιράν παίρνει ένα «επικίνδυνο μονοπάτι» μετά την κατάσχεση ενός υπό βρετανική σημαία τάνκερ. «Η χθεσινή ενέργεια στον Κόλπο δείχνει ανησυχητικές ενδείξεις ότι το Ιράν μπορεί να επιλέγει ένα επικίνδυνο μονοπάτι παράνομης και αποσταθεροποιητικής συμπεριφοράς μετά τη ΝΟΜΙΜΗ κατάσχεση πετρελαίου από το Γιβραλτάρ με προορισμό τη Συρία», ανέφερε ο Χαντ στο Twitter.\nTο βράδυ της Παρασκευής o Βρετανός υπουργός Εξωτερικών τόνισε ότι το Λονδίνο θα αντιδράσει με μετρημένο αλλά σθεναρό τρόπο στην κατάσχεση βρετανικού δεξαμενόπλοιου από τους Φρουρούς της Επανάστασης, προειδοποιώντας το Ιράν ότι αυτό θα είναι ο μεγαλύτερος χαμένος εάν περιοριστεί η ελευθερία της ναυσιπλοΐας στον Κόλπο.\nΤο Ιράν επιβεβαίωσε ότι «συνέλαβε» στο Στενό του Χορμούζ ένα δεξαμενόπλοιο υπό βρετανική σημαία, το Stena Impero. Ένα υπό βρετανική σημαία δεξαμενόπλοιο που έχει κατασχεθεί από το Ιράν είναι αγκυροβολημένο σήμερα στο λιμάνι του Μπαντάρ Αμπάς, στο νότιο Ιράν και μια έρευνα έχει ανοίξει μετά τη σύγκρουση αυτού του τάνκερ με αλιευτικό σκάφος, ανακοίνωσαν οι ιρανικές λιμενικές αρχές.\nΟ γενικός διευθυντής του Λιμενικού και Ναυτιλιακού Οργανισμού της επαρχίας Χορμοζγκάν, όπου βρίσκεται το λιμάνι, δήλωσε ότι το Stena Impero είχε “συγκρουστεί με αλιευτικό σκάφος κατά την πορεία του. Και σύμφωνα με τον νόμο, μετά το ατύχημα είναι απαραίτητο να διερευνηθούν τα αίτια”.\nΗ σύλληψη του πλοίου είναι «εντελώς απαράδεκτη» ενέργεια, τόνισε ο Βρετανός ΥΠΕΞ. «Θα αντιδράσουμε με τρόπο που θα είναι μετρημένος, αλλά σθεναρός. Δεν εξετάζουμε στρατιωτικές επιλογές, μελετάμε διπλωματικό τρόπο για να διευθετηθεί η κατάσταση αλλά είμαστε πολύ σαφείς στο ότι πρέπει να διευθετηθεί», συνέχισε.\n«Όπως είπα χθες, η αντίδρασή μας θα εξεταστεί αλλά θα είναι ισχυρή. Προσπαθούμε να βρούμε έναν τρόπο επίλυσης του προβλήματος Grace1, αλλά ΘΑ διασφαλίσουμε την ασφάλεια της ναυτιλίας μας». Το βρετανικό Πολεμικό Ναυτικό κατάσχεσε το ιρανικό δεξαμενόπλοιο Grace 1 στο Γιβραλτάρ στις 4 Ιουλίου με την υποψία της λαθρεμπορίας πετρελαίου στη Συρία κατά παράβαση των κυρώσεων της Ευρωπαϊκής Ένωσης.\nΠαράλληλα σήμερα, το Λονδίνο συνέστησε στα βρετανικά πλοία να μείνουν «εκτός της περιοχής» του Στενού του Χορμούζ για μια “προσωρινή περίοδο”, μετά την κατάσχεση από το Ιράν ενός υπό βρετανική σημαία πετρελαιοφόρου. «Παραμένουμε ιδιαίτερα ανήσυχοι μετά τις απαράδεκτες ενέργειες του Ιράν που συνιστούν εμφανή πρόκληση στην ελευθερία της διεθνούς ναυσιπλοΐας. Η συμβουλή μας προς τα βρετανικά πλοία είναι να μείνουν εκτός της περιοχής για μια προσωρινή περίοδο», δήλωσε μια εκπρόσωπος της βρετανικής κυβέρνησης.\nΗ σουηδική πλοιοκτήτρια εταιρεία του δεξαμενόπλοιου υπό βρετανική σημαία το οποίο «κατασχέθηκε» από τους Φρουρούς της Επανάστασης, επιβεβαίωσε χθες ότι έχει χάσει την επαφή με το σκάφος έπειτα από «επίθεση» που δέχθηκε στο Στενό του Χορμούζ.\nΗ εταιρεία διαβεβαίωσε ότι το πλοίο δεν παρέβη κανέναν διεθνή κανονισμό ούτε τους κανόνες τις ναυσιπλοΐας. Στο πλοίο επιβαίνουν 23 μέλη πληρώματος· οι ναυτικοί αυτοί είναι «Ινδοί, Ρώσοι, Λετονοί και Φιλιππινέζοι», σύμφωνα με τον Έρικ Χανέλ, πρόεδρο και διευθύνοντα σύμβουλο της Stena Bulk. «Δεν έχουν αναφερθεί τραυματισμοί», ενώ «η ασφάλεια (…) του πληρώματός μας παραμένει ο βασικός μας σκοπός», κατά τον ίδιο.\nΤο ημιεπίσημο ιρανικό πρακτορείο ειδήσεων FARS μετέδωσε παράλληλα ότι ένα δεύτερο πετρελαιοφόρο, το Mesdar, βρίσκεται πλέον εκτός των χωρικών υδάτων του Ιράν. Η βρετανική εταιρεία στην οποία ανήκει το δεύτερο δεξαμενόπλοιο που το Λονδίνο είχε ανακοινώσει ότι κατασχέθηκε χθες από το Ιράν στον Κόλπο, ανακοίνωσε πως το πλοίο είναι ελεύθερο. «Οι επικοινωνίες αποκαταστάθηκαν με το πλοίο. Ο πλοίαρχος επιβεβαίωσε ότι οι ένοπλοι φρουροί το εγκατέλειψαν και το πλοίο είναι ελεύθερο να συνεχίσει την πορεία του. Όλα τα μέλη του πληρώματος είναι σώα και ασφαλή», εξήγησε η εταιρεία Norbulk Shipping σε ανακοίνωσή της.\nΣύμφωνα με τη Norbulk Shipping, ένοπλοι ανέβηκαν στο κατάστρωμα του πλοίου της υπό σημαία Λιβερίας περί τις 19:30 [ώρα Ελλάδας]. Δεν έδωσε κανένα στοιχείο για τους ενόπλους, αλλά υπογράμμισε πως κατόπιν το πλοίο χάραξε πορεία προς βορρά, προς το Ιράν. Σύμφωνα με την ίδια πηγή, οι ένοπλοι αποχώρησαν από το Mesdar περί τις 23:00 [ώρα Ελλάδας] και το πλοίο μπόρεσε κατόπιν να συνεχίσει ελεύθερο το δρομολόγιό του.\nΗ βρετανική κυβέρνηση κατήγγειλε το βράδυ της Παρασκευής την «απαράδεκτη αρπαγή δύο πλοίων» -ενός βρετανικού κι ενός λιβεριανού- από το Ιράν. Ο υπουργός Εξωτερικών Τζέρεμι Χαντ δήλωσε «εξαιρετικά ανήσυχος» για την ενέργεια αυτή.\nΗΠΑ: Πράσινο φως στην ανάπτυξη στρατιωτικών δυνάμεων στη Σαουδική Αραβία\nΟ στρατός των ΗΠΑ ανακοίνωσε χθες Παρασκευή ότι αεροσκάφη αναγνώρισης, επιτήρησης και συλλογής πληροφοριών βρίσκονται στον διεθνή εναέριο χώρο και παρακολουθούν την κατάσταση στο Στενό του Χορμούζ, ευρισκόμενα σε επαφή με πολεμικά πλοία στον Κόλπο, μερικές ώρες αφότου το Ηνωμένο Βασίλειο κατήγγειλε τη σύλληψη δύο δεξαμενόπλοιων βρετανικών συμφερόντων στην περιοχή.\nΟ υπηρεσιακός υπουργός Άμυνας των ΗΠΑ ενέκρινε την ανάπτυξη αμερικανικού στρατιωτικού προσωπικού και υλικού στη Σαουδική Αραβία, ανακοίνωσε νωρίτερα το Πεντάγωνο, σημειώνοντας ότι η κίνηση έχει στόχο να υπάρξει ένα «επιπρόσθετο μέσο αποτροπής» μπροστά στις «αναδυόμενες και σοβαρές απειλές» στην περιοχή του Κόλπου.\nΤο Βερολίνο παροτρύνει την Τεχεράνη να απελευθερώσει το Stena Impero\n“Παροτρύνουμε το Ιράν να απελευθερώσει αυτό…, το πλοίο, αλλά και πλήρωμά του, άμεσα” δήλωσε ένας εκπρόσωπος του γερμανικού υπουργείου των Εξωτερικών. Μία περαιτέρω κλιμάκωση των περιφερειακών εντάσεων “θα είναι πολύ επικίνδυνη και…, θα υπονομεύσει όλες τις προσπάθειες που βρίσκονται σε εξέλιξη για την εξεύρεση τρόπου αντιμετώπισης της παρούσας κρίσης,” σύμφωνα με τον ίδιο εκπρόσωπο.\nΚαι το υπουργείο Εξωτερικών της Γαλλίας δήλωσε σήμερα την μεγάλη ανησυχία του για την κατάσχεση του υπό βρετανική σημαία δεξαμενόπλοιου, τονίζοντας ότι η ενέργεια αυτή, έπληξε τις προσπάθειες για την αποκλιμάκωση της έντασης στην περιοχή. “Μάθαμε με μεγάλη ανησυχία την κατάσχεση του βρετανικού πλοίου από τις ιρανικές δυνάμεις,” ανέφερε το γαλλικό ΥΠΕΞ στην ανακοίνωσή του. Την καταδικάζουμε κι εκφράζουμε την πλήρη αλληλεγγύη μας στο Ηνωμένο Βασίλειο.”


Θέμα: MAROCCHI CLUB\nΒρίσκεστε εδώ:Αρχική»Συζητήσεις»Περί όπλων»Γενικά για τα όπλα»MAROCCHI CLUB\ndgiannar στις 8 Οκτωβρίου 2011 στις 22:33 #275040\nΈτσι ακριβώς το θέλω και εγώ, τα τσόκ ήταν δικά του ή τα έβαλες εσύ, για πες εντυπώσεις?\nΠόσο στοιχίζει πλέον το συγκεκριμένο?\nΌσων αφορά τα τσοκ για το zero 3.\nΑρχικά πρέπει να πούμε ότι τα marocchi χρησιμοποιούν το σύστημα των browning στα τσοκ. Δηλαδή τσοκ invector και invector plus. Αυτό είναι ένα μεγάλο πλεονέκτημα σε σχέση με αλλά όπλα όπως Baikal και lanber που κοίταξα πριν κάνω την αγορά του. Το πλεονέκτημα είναι ότι μπορείς εύκολα να κάνεις παραγγελία από briley κλπ.\nΤώρα συγκεκριμένα το Zero 3. Στο site της marrocchi λέει ότι τα τελευταία μοντέλα βγαίνουν με τσοκ invector plus. Η marocchi τα ονομάζει maxi 70 και είναι εσωτερικά. Στο ίδιο σπείρωμα και με μια επιβάρυνση 65€ πήρα όλη την σειρά (και τα πέντε) σε maxi 90 .\nTo maxi 90 ουσιαστικά είναι το ίδιο αλλά προεξέχει και δυο εκατοστά από την κάνη για εύκολη αλλαγή. Είναι πάρα πολύ όμορφα και πολύ πρακτικά καθώς έχουν ένα ρελι που γράφει το ποιο τσόκ είναι και είναι πολύ ευανάγνωστο. Στον πίνακα έχω κάνει δοκιμές μόνο για να δω τα μέτρα του όπλου αλλά νομίζω ότι είχα καλά αποτελέσματα.\nΤέλος πρέπει να πω ότι στην Ελλάδα και στην αντιπροσωπεία (κυργίας) υπάρχουν ακόμη απούλητα Zero 3 από τα «παλιά». Δηλαδή αυτά που έχουν τα invector τσοκ, τα maxi 40 (τα ξεχωρίζουμε γιατί είναι 4 εκατοστά και όχι 7 όπως τα maxi 70 ή 9 όπως τα maxi 90).\nΤο όπλο αυτό δεν το πουλάνε σε κάποια καλύτερη τιμή για αυτό λίγω προσοχή στην αγορά του.\nzed στις 9 Οκτωβρίου 2011 στις 00:15 #275005\nΟκ φίλε μου σε ευχαριστώ, θα προτιμούσα βέβαια από την καινούργια σειρά. Πάντως σε πολύ καλή τιμή παίρνεις ένα εξαιρετικό όπλο και στους ανταγωνιστές χωρίς να διαθέτουν κάτι περισσότερο από φήμη θα πληρώσεις 1.000+ παραπάνω.\nNikos77 στις 9 Οκτωβρίου 2011 στις 01:59 #274999\nΕξου και ο βασικος λογος που στην Ιταλια τα Zero3 γραφουν τρελες πωλησεις!\nsam13 στις 11 Οκτωβρίου 2011 στις 14:20 #184719\nΕΙΠΕΣ ΟΤΙ ΔΟΚΙΜΕΣ ΣΤΑ ΜΑΞΙ 90 ΕΚΑΝΕΣ ΜΟΝΟ ΣΤΟΝ ΠΙΝΑΚΑ ΓΙΑ ΝΑ ΔΕΙΣ ΤΑ ΜΕΤΡΑ. ΔΕΝ ΤΑ ΕΧΕΙΣ ΤΕΣΤΑΡΕΙ ΑΛΛΗ ΦΟΡΑ? ΚΑΙ ΜΟΝΟ 65 ΕΥΡΩ ΓΙΑ ΟΛΗ ΤΗΝ ΠΕΝΤΑΔΑ ΜΟΥ ΚΑΝΕΙ ΤΡΟΜΕΡΗ ΑΝΤΥΠΩΣΗ…\nNikosn στις 11 Οκτωβρίου 2011 στις 14:41 #184721\nΤΑ ΜΑΧΙ 90 ΤΑ ΕΧΕΙ Ο ΚΥΡΓΙΑΣ 235 ΤΗΝ ΠΕΝΤΑΔΑ\ndgiannar στις 11 Οκτωβρίου 2011 στις 16:46 #274208\nΕίπα 65€ επιπλέον.\nΔηλαδή όταν έκανα την παραγγελία του όπλου ζήτησα να αφαιρεθούν τα maxi 70 που το συνόδευαν και να μπουν στην θέση τους τα maxi 90.\nΠροφανώς το ίδιο ισχύει και για τα μέτρα του όπλου. Το καινούργιο όπλο είχε έρθει κατευθείαν με τα maxi 90 και έτσι τις δοκιμές τις έκανα με αυτά.\nzed στις 11 Οκτωβρίου 2011 στις 19:30 #274138\nΣε ποιον έκανες την παραγγελία?\ndgiannar στις 12 Οκτωβρίου 2011 στις 09:03 #274021\nτο όπλο το πήρα απο Καλκατζάκο στα ΚΤΕΛ γιατί είχε καλύτερο διακανονησμό.\nzed στις 12 Οκτωβρίου 2011 στις 16:35 #273889\nΛες να το έχει ετοιμοπαράδοτο θέλω να το δω κάποια στιγμή αλλά δεν ξέρω ποιος θα το έχει.\nzed στις 12 Οκτωβρίου 2011 στις 16:40 #184843\nΤα super poze marrochi τα φέρνει μόνο κύργιας, ο μηλιδώνης φέρνει μόνο τις καραμπίνες.\ndgiannar στις 12 Οκτωβρίου 2011 στις 16:46 #273883\nΕίχε ετοιμοπαράδοτο ένα όταν είχα πάει εγώ αλλά ήταν αυτό με τα απλά Invector τσόκ (maxi 40).\nzed στις 12 Οκτωβρίου 2011 στις 20:46 #273835\nΘα περάσω μια βόλτα να το δω θέλω μόνο, άλλωστε αν το πάρω στο μέλλον θα ήθελα να κάνω την επιλογή ανάμεσα σε αρκετά.\nΤα φέρνει και κανείς άλλος εκτός από τον Κύργια.\ndgiannar στις 14 Οκτωβρίου 2011 στις 11:41 #185085\nΜεταφέροντας την απορία μου από το θέμα με την νέα marocchi του Νίκου, και σίγουρα off topic , ήθελα να ρωτήσω το εξής.\nΣχετικά με τα τσοκακία. Και με δεδομένο ότι τα όπλα μας παίρνουν το ίδιο τσοκάκι . Στο όπλο του νίκου με 18.3 αυλούς ο κύλινδρος για παράδειγμα είναι κύλινδρος ενώ στο δικό μου με 18,5 αυλούς είναι κύλινδρος -2/10.\nΑυτό σημαίνει ότι είναι ποιο κοντά στον κύλινδρο η στα 4 άστρα; Πόσα δέκατα διαφορά έχουν μεταξύ τους οι βαθμίδες στα τσοκ;\nΤέλος ποια είναι η ποιο ασφαλής μέθοδος να μετρήσω το τσοκάκι σε χιλιοστά; Που μετράω ; υπάρχει ιδικό εργαλείο η με κάποιο παχύμετρο.\nkostassp στις 14 Οκτωβρίου 2011 στις 11:56 #273403\nΤο σωστό θα είναι η εταιρείες κατασκευής όπλων να δίνουν τα ανάλογα τσόκ βάση του αυλού κάθε όπλου για να ισχύουν οι συσφίξεις.\nΤώρα αυτό δεν ξέρω αν γίνεται στην πράξη και ούτε έχω μετρήσει τα εργοστασιακά τσόκ.\nNikos77 στις 14 Οκτωβρίου 2011 στις 16:53 #273326\nΗ καθε εταιρεια για να ριξει το κοστος και για να μην πεταει πραγματα, βαζει διακυμανσεις +/- 0.05 ή 1/10 του χιλιοστου!\nΑρα για καθε 100 καννες 18.40, θα υπαρχουν κατ' εξαιρεση μερικες καννες 18.30 και 18.50, διοτι το 18.40 αρχιζει απο το 18.36 εως και το 18.45! το 18.35 θεωρειται 18.3 και το 18.46 θεωρειται 18.5!\nΓια τα τσοκ αφηνουν ενα σκαλακι ασφαλειας, τουλαχιστον 1/10 ή 2/10 του χιλιοστου απο την μεσα μερια και τα διαβαθμιζουν συμφωνα με την καννη 18.40 ή 18.Χ…αρα για τις κατ' εξαιρεση καννες, θα εχουμε υποχρεωτικα διαφορετικες αποδοσεις τσοκαρισματος…


Βαγγέλη... εσύ είσαι; | SDNA\nΣτις γρηγορες: Εν τω μεταξύ έρχεται Ελλάδα για μόνιμη εγκατάσταση ο Μαρτίνς, λες κι είναι ο Λεμονής.\nΚαρφιά Κατσουράνη για ΟΦΗ, Άρη: «Μάλλον παίζαμε με Μπάγερν και Παρί»\nΑντίο και «ευχαριστώ» από τον Χαρίση που επιστρέφει στον ΠΑΟΚ (pic)\nΝέα επίθεση Καραπαπά στο «ΦΩΣ» για τη... Σάσα Μπάστα!\nΤα στιγμιότυπα της τελευταίας παράστασης του Νέτο και της νίκης του Άρη (Vid)\nΓκολάρα ο Μανωλάς, «κλειδώνει» την τρίτη θέση η Ρόμα! (vid)\nΠολωνία: Πήδηξε γυμνός από τον πρώτο όροφο για να ξεφύγει από την αστυνομία\n«Έκραξε» την Φενέρμπαχτσε ο Ουίλμπειν: «Χτυπιούνται περισσότερο κι από ψάρι έξω από το νερό» (pic)\nΟ Γκούντουριτς εξόργισε κι έκανε... μελιτζανί τον Ομπράντοβιτς (pic)\nΘέλει Μπέιλι η Μπάγερν, 60 εκατομμύρια ζητάει η Λεβερκούζεν\nΤο εντυπωσιακό κάρφωμα του Μέλι κατέληξε σε... τρίποντο Ντόντσιτς! (vid)\nΤο απόλυτο στράβωμα: Το ύφος της πρώην του πρίγκιπα Χάρι στον γάμο του τα είπε όλα (pics)\nΤο μυαλό του Πρίγιοβιτς στο Mundial (Pic)\nΜαγικές εικόνες στο αντίο του Ινιέστα (vids)\nΡούντι κλέβει, Τέιλορ καρφώνει για την Ρεάλ Μαδρίτης (vid)\n«Ανέλπιστο» όνομα για τον πάγκο του Παναθηναϊκού- «Τρελό» σενάριο με Έλληνα προπονητή\nΟι αντίπαλοι του ΠΑΟΚ, σε περίπτωση που προκριθεί στον 3ο προκριματικό του Champions League\nΈρχεται Ελλάδα για μόνιμη εγκατάσταση ο Μαρτίνς\nΣτιγμές από τον τελικό του Τσάλεντζ Καπ\nLive: Λάτσιο - Ίντερ\nΝέο πατατράκ για την Σπόρτινγκ Λισσαβόνας! (vid)\nΓεωργιάδης: «Δείξαμε χαρακτήρα, ευτυχισμένοι για την νίκη σε ευρωπαϊκό τελικό»\nΤο μήνυμα της ΚΑΕ ΑΕΚ στην ομάδα χάντμπολ: «Μόνο περηφάνια» (pic)\nLive: Μπαρτσελόνα - Ρεάλ Σοσιεδάδ\nΜπαρτσελόνα - Ρεάλ Σοσιεδάδ\nΈφυγε με διπλό ανόδου από τα Σπάτα ο Αστέρας Αμαλιάδας\nΑήττητος Σπάτων - Αστέρας Αμαλιάδας 1-2\nΆνοιξε σαμπάνιες ο πρόεδρος της Νάπολι! (vid)\nΓιασικεβίτσιους: «Αγαπώ τους παίκτες μου, κι ας με τρελαίνουν»\nΟ Πένια δεν χάλασε το... πάρτι του «El Nino» (vid)\nΑτλέτικο Μαδρίτης - Εϊμπάρ 2-2\nΒαγγέλη... εσύ είσαι;\n1 Σεπτεμβρίου 2015, 19:30\nΤελευταία ανανέωση: 1 Σεπτεμβρίου 2015, 19:30\nΟ λύκος δεν γίνεται αρνάκι, ούτε ο Μαρινάκης μπορεί να γίνει... αγγελάκι. Ο Βασίλης Παπαθεοδώρου καταγράφει έξι πράξεις που δείχνουν αλλαγή φιλοσοφίας τουλάχιστον στον Ολυμπιακό. Μπορεί να μείνει άραγε στο δρόμο της αρετής και εξωαγωνιστικά;\nΧρειάστηκε πρώτα να κατηγορηθεί για πέντε κακουργήματα. Να αποδοκιμαστούν οι πράξεις του από όλη την φίλαθλη Ελλάδα. Να του γυρίσουν την πλάτη οι υγιείς φίλαθλοι του Ολυμπιακού αλλά και σύσσωμο το υπόλοιπο 70% των Ελλήνων φιλάθλων. Να βάλει το όνομά του φαρδιά πλατιά στις πιο μαύρες ημέρες του ελληνικού ποδοσφαίρου και να αποτελέσει τον, τελευταίο χρονικά, βασικότερο λόγο της απαξίωσής του ως ηγέτης της εγκληματικής οργάνωσης.\nΣε σημείο ώστε σήμερα καμία εταιρία να μη θέλει να χρηματοδοτήσει, υπό μορφή χορηγίας, αυτό το πρωτάθλημα. Αν χρειαστεί κάποιος να καταγράψει τη συνολική του δράση από το 2010 και μετά θα χρειαστεί όχι βιβλίο, αλλά τόμο.\nΤο καλοκαίρι του 2015 όμως, θα καταγραφεί σαν το πρώτο που ο Βαγγέλης Μαρινάκης έδειξε πως... μαθαίνει. Ακόμα δεν έχουμε... εξωαγωνιστική ένδειξη, αλλά έχουμε απόδειξη αγωνιστική. Στην ΠΑΕ Ολυμπιακός.\nΔεν είναι εύκολο ένας επιχειρηματίας μεγάλου βεληνεκούς να αντιλαμβάνεται τα λάθη του και να κάνει τόσα βήματα πίσω. Το τελευταίο δίμηνο Ιούλιο-Αύγουστο σημείωσε το απόλυτο ρεκόρ: Το όνομά του δεν ενεπλάκη σε καμία περίεργη ιστορία. Αντιθέτως, έπραξε μόνο θετικά.\nΚαι εμείς, που γνωρίζετε καλά ότι είμαστε το μοναδικό ανεξάρτητο Μέσο που του έχει ασκήσει τέτοια κριτική, δεν έχουμε το παραμικρό πρόβλημα να αναγνωρίσουμε ότι αυτός ο Μαρινάκης δεν έχει καμία σχέση με τον Μαρινάκη του Ιούνιου και τον πρότερο βίο του στον Ολυμπιακό.\nΜιλάμε πάντα για το αυστηρό πλαίσιο ενεργειών που έγιναν μέσα στον σύλλογο, τις αποφάσεις που πήρε, τη φιλοσοφία που ακολούθησε.\n* Αγόρασε. Φθηνά τους περισσότερους, αλλά αγόρασε. Δεν έψαξε μόνο ελεύθερους και ευκαιρίες. Δεν κυνήγησε μόνο δανεικούς, που εννοείται πως πήρε και τέτοιους. Έφερε και όνομα με μεγάλο συμβόλαιο (Καμπιάσο) και παίκτες που μπορεί κάποιοι εξ αυτών να εξελιχθούν.\n* Προσωπικά κρίνω εξίσου σημαντικό ότι τρεις μέρες μετά από μια κλήρωση που δεν αφήνει πολλές ελπίδες διάκρισης, κυνήγησε να φέρει σέντερ φορ, αλλά και ακραίο. Δεν έχει μεγάλη σημασία πόσο κόστισαν κι επειδή οι πληροφορίες είναι συγκεχυμένες θα ήταν καλό να μη μπούμε σε λεπτομέρειες. Εδώ, όπως λέμε και στα δώρα, η κίνηση μετράει. Άλλοι δεν την έκαναν καθόλου.\n* Έβαλε πρώτη τιμή στα διαρκείας τα 100 ευρώ. Το έκανε για να εξευμενίσει τον κόσμο; Για να έχει κοντά του το σκληροπυρηνικό κομμάτι που αποτελεί ασπίδα του; Γιατί διαπίστωσε πως ένα μεγάλο μέρος του κοινού είχε καταλάβει; Σημασία έχει η πράξη. Τα 100 ευρώ σε αυτό το τρισάθλιο ελληνικό ποδόσφαιρο θα έπρεπε να είναι το ταβάνι, αλλά ο Μαρινάκης έκανε την αρχή βάζοντας τουλάχιστον εκεί το πάτωμα.\n* Σταμάτησε να προκαλεί την κοινή γνώμη. Οι κολαούζοι βέβαια, που έχει μαζέψει γύρω του κάνουν... φιλότιμη προσπάθεια μιλώντας δημόσια με τρόπο που θα κοκκίνιζαν και οι πόρνες της Συγγρού, με αποτέλεσμα το όνομα του Ολυμπιακού να σύρεται για 1000 άλλους λόγους. Προφανώς και αποτελεί ευθύνη του Μαρινάκη ότι τους έχει στην αυλή του.\n* Συνειδητοποίησε πως ο Περέιρα ήταν ένας κοινός προβοκάτορας και πήρε στη θέση του προπονητή, νέο και εξελίξιμο. Καλό ή κακό θα φανεί στην πορεία. Για αρχή ας κρατήσουμε ότι φαίνεται σοβαρός άνθρωπος και δεν τον συνοδεύει βιογραφικό με χουλιγκανισμούς και καραγκιοζιλίκια.\n* Δεν ξεπούλησε κανέναν ποδοσφαιριστή. Για πρώτη φορά δεν λειτούργησε με τη λογική που αναδείχθηκε κορυφαίος broker στον χώρο του. Συμπεριφέρθηκε σαν πρόεδρος ποδοσφαιρικής ομάδας κι όχι σαν ιδιοκτήτης super market. Ταυτόχρονα απαλλάχθηκε από συμβόλαια ποδοσφαιριστών β' διαλογής που ο φιλικός Τύπος τους είχε παρουσιάσει σαν σούπερμαν.\nΒεβαίως, εδώ υπάρχει κάτι οξύμωρο: Πώς έκανε όλες αυτές τις κινήσεις στον Ολυμπιακό ενόσω έχει απαγόρευση ενασχόλησης με το ποδόσφαιρο; Στα πρωτοσέλιδα των εφημερίδων ακόμα και σήμερα ο πρόεδρος Μαρινάκης αποθεώνεται κι όχι κάποιος συνεργάτης του.\nΚλείνει η παρένθεση για τους όρους τους ανακριτή.\nΟ Μαρινάκης ήταν και είναι άρρωστος Ολυμπιακός κι αυτό δεν αμφισβητείται. Έκανε και στο παρελθόν θετικά, μόνο που τα αρνητικά ήταν τόσο περισσότερα που τα σκέπαζαν όλα. Η συγκεκριμένη ανάλυση όμως, δεν αφορά το μακρινό παρελθόν, αλλά το κοντινό. Οπότε ας μείνουμε εδώ.\nΌλα αυτά, θα πείτε, είναι... εύκολες αποφάσεις αν έχεις εξασφαλισμένα 25 εκατομμύρια κάθε χρόνο στο παντελόνι. Και θα ήθελα πολύ να δω ανάλογες πράξεις αν μια φορά, κατά λάθος, δεν συμμετείχε στο Champions League. Αλλά τώρα, ας κρατήσουμε την διαπιστωμένη αλλαγή στάσης και πολιτικής το τελευταίο δίμηνο εντός του Ολυμπιακού.\nΕίτε γιατί ο ανακριτής Ανδρεάδης του έβαλε τα δύο πόδια σε ένα παπούτσι, είτε για οποιονδήποτε άλλο λόγο, το... αποτέλεσμα μετράει.\nΣε σημείο που να αναρωτιέσαι αν είναι ο Μαρινάκης αυτός ή κάποιος άλλος! Διότι ο Μαρινάκης του Ολυμπιακού το 2014 με τον Μαρινάκη του Ολυμπιακού το 2015 είναι σαν να έχει υποστεί μετάλλαξη. Βεβαίως όλα αυτά δεν στοιχειοθετούν πως ο Ολυμπιακός έγινε ξαφνικά κάποια υπερδύναμη, ούτε καν πως οι επιλογές παικτών ή προπονητών είναι πετυχημένη. Αυτά θα φανούν στο γήπεδο και τα δείγματα στα πρώτα δύο παιχνίδια δεν άφησαν περιθώρια υπεραισιοδοξίας όπως καλλιεργείται.\nΠροφανώς και οι δύο μήνες καλής διαγωγής, στα στενά όρια των ερυθρόλευκων τειχών, δεν μπορούν να αποτελούν αντίβαρο, ούτε εξαγνισμός αμαρτιών. Είναι όμως κάτι, ειδικά αν αντιλήφθηκε τι ζημιά προκάλεσε στο ελληνικό ποδόσφαιρο, τον Ολυμπιακό, τον εαυτό του με τις δράσεις του αλλά και με την πολιτική που εφάρμοζε και θύμιζε καράβια κι όχι ποδοσφαιρική ομάδα.\nΚαι όλη αυτή η στάση επιβεβαιώνει απόλυτα όσους (όχι απαραίτητα δημοσιογράφους...) τόλμησαν να ασκήσουν κριτική για τις πρακτικές που εφάρμοσε στον Ολυμπιακό. Η αλλαγή φιλοσοφίας είναι μια ωμή παραδοχής του λάθους.\nΑκόμα κι αν δεν τον αθωώνει για οτιδήποτε που αφορά το παρελθόν, η αναγνώριση ενός σφάλματος και μια νέα αρχή είναι ένα καλό βήμα στη σωστή κατεύθυνση. Το επόμενο και καθοριστικό είναι να δούμε αν έχει αλλάξει κάτι και στις εξωαγωνιστικές του δραστηριότητες.\nΔιότι πρώτα βγαίνει η ψυχή του ανθρώπου και μετά το χούι. Τα πάρε δώσε με τον Κούγια, ο αδελφός του Βρέντζου στην Παναχαϊκή, η ΚΕΔ που άλλαξε σαν Μανωλιός και έβαλε τα ρούχα της αλλιώς, ο Γκιρτζίκης, οι τέσσερις παίκτες που βρέθηκαν ξαφνικά στον Πανιώνιο, δεν δείχνουν καμία ιδιαίτερη μεταμέλεια εκτός γηπέδου. Μακάρι να διαψευστούμε και να μην υπάρχουν ούτε περίεργες συμμαχίες, ούτε φιλικά, ούτε διαιτητές καμικάζι. Μακάρι το πάθημα με τα πέντε κακουργήματα να έγινε μάθημα και να μην ξανασυμβεί. Γίνεται; Αν αποδειχθεί ότι από τα λάθη του διδάχθηκε, τότε μπορεί να νιώθει ο... πιο μορφωμένος Έλληνας.\nΕπί του παρόντος, σε αυτό το άρθρο, κρίνουμε μονάχα τη δράση του εντός των ερυθρόλευκων τειχών, που σε μεγάλο βαθμό βεβαίως επηρεάζει και το ελληνικό ποδόσφαιρο. Και, ειδικά επειδή η συμπεριφορά, πολιτική του Μαρινάκη, παίζει σημαντικό ρόλο στο ποδόσφαιρο που έχουμε, θα ήθελα να ακούσω/διαβάσω επιχειρήματα, σε ένα πεδίο εποικοδομητικού διαλόγου, χωρίς κραυγές και αλαλαγμούς, που έτσι κι αλλιώς γνωρίζετε πια ότι δεν έχουν θέση στα σχόλια του SDNA.\nΣυντηρητικά ο Σαλίνο\nΕπέμβαση Αλαφούζου για Ταβλαρίδη - Σάντσες\nΣτο εξωτερικό ο Αρνεσεν


Η ΦΥΛΗ ΤΩΝ ΟΠΟΥ ΦΥΓΕΙ ΦΥΓΕΙ: ΝΕΟΑΡΙΣΤΕΡΟΙ, ΠΡΟΒΟΚΑΤΟΡΕΣ ΚΑΙ ΤΟ ΠΑΡΤΙ ΠΑΝΩ ΑΠΟ ΤΟΥΣ ΝΕΚΡΟΥΣ\nΝΕΟΑΡΙΣΤΕΡΟΙ, ΠΡΟΒΟΚΑΤΟΡΕΣ ΚΑΙ ΤΟ ΠΑΡΤΙ ΠΑΝΩ ΑΠΟ ΤΟΥΣ ΝΕΚΡΟΥΣ\nΑλήθεια πόσες φορές έχετε συνειδητοποιήσει ότι κάποιοι (ξέρεις εσύ ποιοι) στήνουν πάρτι πάνω από νεκρούς, καταστροφές ή θεομηνίες ; Πόσοι πιάσατε τον εαυτό σας να γελάει κατά βάθος με τους κουστουμαρισμένους που κάνουν βόλτες σε ερείπια, καμένα δάση ;\nΑφορμή του συγκεκριμένου ποστ είναι ένα σχόλιο που έλαβα από κάποιο ανώνυμο (τι πρωτότυπο) http://fygei.blogspot.com/2008/07/blog-post_24.html σχετικά με την στάση που κράτησα στην δολοφονία του Περάματος. Ποια ήταν αυτή η στάση ; Ο ανώνυμος καυτηρίαζε την σιωπή μου. Φυσικά δεν μπήκε στο κόπο να δει ότι από την στιγμή του ατυχήματος μέχρι και τώρα κανένα νέο ποστ δεν προστέθηκε ούτε εδώ ούτε και στο BAZOMA, με "συγγραφέα" εμένα. Ευτυχώς για το ανθρώπινο είδος ο θρήνος, η συμπόνια, η χαρά ή ο ενθουσιασμός δεν εκφράζονται με τον ίδιο τρόπο (θα ήταν βαρετό). Ακόμα και η σιωπή μερικές φορές είναι θρήνος.\nΟ «Άθλιος» σε ένα ποστ του http://a8liothtes.wordpress.com/2008/07/25/perama/ έγραψε τα πράγματα με το όνομα τους . Η υποκρισία δεν ήταν ποτέ το φόρτε των κομμουνιστών.\nΓια να (ξανά) βάλω τα πράγματα στην θέση τους, προσωπικά πιστεύω ότι η οποιαδήποτε επανάσταση δεν μπορεί να γίνει μπροστά από τον υπολογιστή. Οι αγώνες δεν μπορούν να κερδηθούν με το «ποντίκι», το alt και το enter. Άλλωστε όπως λέει και ο αδελφός μου MZ http://www.blogger.com/profile/09514871125142956387 «...ο αγώνας δεν πάει διακοπές ή αλλιώς αλλιώς βρίσκεται στο πόστο του, όταν οι συνθήκες το επιβάλλουν...»\nΑναρτήθηκε από Run Boy Run στις 7:01 μ.μ.\nsymfwnw,oti sto net,oloi mporoume na to paixoume epanastates,alla h epanastash prepei na ginei EKEI EKSW..\n...έγινε το βήμα(...έστω και αργά).Εκαναν κατάληψη σήμερα ναυτεργάτες στο κτίριο των ΕΕ...\nΤο "εκεί έξω" αδελφέ είναι και το πιο δύσκολο...\n28 Ιουλίου 2008 - 11:23 μ.μ.\n... ποτέ δεν είναι αργά... και για να δούμε την συνέχεια.\n28 Ιουλίου 2008 - 11:26 μ.μ.\nΠώς και δεν έγραψες για την κατάληψη τω ναυτεργατών???\nΤι ντροπής πράματα είν' αυτά μωρέ που κάμνεις???\nΑν θες να είσαι με μας (ή με τους άλλους) πρέπει να καυτηριάζεις!\nΜη σιωπήσεις γιατί θα σε βάλουμε με ους άλλους!!!\nάσχετο άλλα λέγε λέγε, βγαίνει ωραία μπλογκοιστορία για μυθιστόρημα!\nΛείπει κι η elf...\n30 Ιουλίου 2008 - 12:11 π.μ.\nΕίναι καλοκαίρι και είπα να γίνω λίγο light... σαν τις μπύρες που πίνεις :)\n31 Ιουλίου 2008 - 2:16 μ.μ.


Ο ΧΑΦΙΕΣ: Kate Moss: Η κόρη της Lila εμφανίστηκε στο Met Gala με την αντλία ινσουλίνης της\nKate Moss: Η κόρη της Lila εμφανίστηκε στο Met Gala με την αντλία ινσουλίνης της\nΗ Lila Moss το 2020, σε συνέντευξή της με το The Kit, είχε αποκαλύψει ότι έχει διαβήτη τύπου 1. Αυτό σημαίνει ότι ο οργανισμός της δεν παράγει αρκετή ινσουλίνη, με αποτέλεσμα η γλυκόζη (aka σάκχαρο) στο αίμα της να φτάνει σε υπερβολικά υψηλά επίπεδα.\nΑυτό σημαίνει ότι χρειάζεται με κάποιον τρόπο να παίρνει ινσουλίνη, ώστε να μην δημιουργηθεί κάποιο περαιτέρω πρόβλημα. Είτε ενέσιμα, είτε με αντλία ινσουλίνης.\nΗ κόρη της Kate Moss, Lila, πηγαίνει παντού με την αντλία ινσουλίνης της, ακόμα και στα ντεφιλέ ή, πιο πρόσφατα, στο Met Gala.\nΓια την ακρίβεια, η Lila Moss εμφανίστηκε μια τουαλέτα Burberry με διαφάνειες οι οποίες αποκαλύπτουν το εξάρτημα που ρυθμίζει διαρκώς τα επίπεδα σακχάρου στον οργανισμό της.\nΚι αυτό το αξεσουάρ ήταν η σημαντικότερη στιλιστική δήλωση της βραδιάς, ειδικά για μια χώρα όπου σύμφωνα με στατιστικές 1,5 εκ. Αμερικανοί είναι διαβητικοί.


Αμιγές μικρό ελληνικό χωριό της επαρχίας Λεμεσού, περί τα 20 χμ. στα βορειοδυτικά της πόλης της Λεμεσού. Το χωριό είναι κτισμένο σε λοφώδη περιοχή, σε μέσο υψόμετρο 400 μέτρων. Το τοπίο παρουσιάζει μια κλίση προς τα νότια και είναι διαμελισμένο από το ποτάμιο σύστημα του ποταμού Κούρη. Διοικητικά, η Ζανατζ'ιά αποτελεί ενιαία έκταση μαζί με το γειτονικό χωριό Σούνι.\nΑπό γεωλογικής απόψεως, στην περιοχή όπου βρίσκεται το χωριό κυριαρχούν οι μάργες, οι κρητίδες και οι μαργαϊκές κρητίδες, πετρώματα επί των οποίων αναπτύχθηκαν ασβεστούχα ανώριμα εδάφη και εδάφη τέρρα ρόζα.\nΣτην περιοχή, η μέση ετήσια βροχόπτωση κυμαίνεται γύρω στα 500 χιλιοστόμετρα. Καλλιεργούνται τα αμπέλια (οινοποιήσιμες ποικιλίες), τα σιτηρά και τα κτηνοτροφικά φυτά. Καλλιεργούνται επίσης τα χαρούπια, λίγες ελιές και αμυγδαλιές. Η άγρια φυσική βλάστηση είναι επίσης σχετικά πλούσια. Η κτηνοτροφία είναι περιορισμένη.\nΟδικά, το χωριό συνδέεται με τον κύριο δρόμο Λεμεσού - Καντού - Μαλλιάς, που περνά στα βορειοανατολικά της Ζανατζ΄ιάς, και με το γειτονικό χωριό Σούνι (που απέχει 1,5 χμ.). Στα νοτιοδυτικά η Ζανατζ΄ιά συνδέεται με το χωριό Σωτήρα (περί τα 4 χμ).\n2001 402 (Σούνι-Ζανατζ'ιά)\nΤο 1946 αναφέρεται ότι το χωριό ήταν εγκαταλειμμένο από τους κατοίκους του. Στις δυο επόμενες απογραφές (1960 και 1973), ο πληθυσμός του χωριού συνυπολογίστηκε μαζί μ' εκείνον του χωριού Σούνι. Κατά την απογραφή του 1881 (174 κάτοικοι), πιθανώς ο πληθυσμός του χωριού να είχε και πάλι συνυπολογιστεί μαζί μ' εκείνον του χωριού Σούνι, το οποίο δεν αναφέρεται στην απογραφή. Τούτο εξηγεί τον αυξημένο αριθμό των κατοίκων της Ζανατζ΄ιάς που δίνεται για το 1881. Το 2001 οι κάτοικοι της Ζανατζ΄ιάς συνυπολογίστηκαν με τους κατοίκους του χωριού Σούνι.\nΤο χωριό ήταν γνωστό με την ίδια ονομασία από την εποχή της Φραγκοκρατίας, οπότε πιθανότατα αποτελούσε κτήμα άρχοντα (ίσως κάποιου Ζάνε;) από τον οποίο πήρε και το όνομα Ζανατζ΄ιά. Κατ’ άλλους, το χωριό οφείλει το όνομά του στο πουλί ζάνος* που φώλιαζε στην περιοχή του. Πιθανότερο θεωρείται ότι το χωριό οφείλει το όνομά του στο φυτό ζαλάτζ'ιν* (Bosea cypria), απ' όπου και τοπωνύμιο Ζαλατζ'ιά (περιοχή χωριού Καζάφανι και χωριού Αλέκτορας), όπως επίσης και η ονομασία του μοναστηριού Παναγίας της Ζαλατζ'ιώτισσας ή των Ζαλατζ'ιών (κοντά στην Πέγεια).\nΑναφέρεται ότι στα χρόνια της Τουρκοκρατίας, και συγκεκριμένα το 1600, το χωριό είχε καταστραφεί από τους Τούρκους, για άγνωστη αιτία. Αργότερα απετέλεσε τσιφλίκι της οικογένειας Χατζηπαύλου από τη Λεμεσό, που δημιούργησε στην περιοχή φυτείες αμπελιών με αποτέλεσμα την επανεγκατάσταση μικρού αριθμού κατοίκων. Ακριβώς στη Ζανατζ΄ιά δημιουργήθηκε και το πρώτο μικρό εργοστάσιο οινοποιίας του οίκου Χατζηπαύλου - ΕΤΚΟ.\nΗ εκκλησία του χωριού είναι αφιερωμένη στον άγιο Σαλλούμη.